cyanic-selkie/wikianc huggingface dataset:
ಕಿಸ್ (ಬ್ಯಾಂಡ್)
ಮೇಕ್ಅಪ್ ನ ಕೊನೆಯ ವರ್ಷಗಳು ಹಾಗು ಇಳಿಕೆ ಕಂಡ ಕ್ಷಣ (1978-1983)
ಫ್ರೆಹ್ಲಿ ಬ್ಯಾಂಡಿನೊಂದಿಗೆ "ಐ ಲವ್ ಇಟ್ ಲೌಡ್" ಎನ್ನುವ, ವಿನ್ಸೆಂಟ್ ಸಹ-ರಚನೆ ಮಾಡಿದ್ದ ಹಾಡಿನ (ಸಿಂಗಲ್)ವಿಡೀಯೋದಲ್ಲಿ (1996ರಲ್ಲಿ ಮೊದಲಿನ ನಾಲ್ಕು ಸದಸ್ಯರು ಪುನ:ಒಂದಾಗುವವರೆಗೂ)ಕೊನೆಯದಾಗಿ ಕಾಣಿಸಿಕೊಂಡ. ಫ್ರೆಹ್ಲಿ "ಕ್ರಿಯೇಚರ್ಸ್ ಆಫ್ ದಿ ನೈಟ್ " ಅಲ್ಬಂನ ಮೊದಲಿನ ರಕ್ಷಾಪುಟದಲ್ಲಿ ಕೂಡ ಇದ್ದ. (ಈ ಆಲ್ಬಂ ಅನ್ನು ರೀಮಿಕ್ಸ್ ಮಾಡಿ 1985ರಲ್ಲಿ ಪುನ:ಬಿಡುಗಡೆ ಮಾಡಿದಾಗ ಇದರ ರಕ್ಷಾಪುಟದ ಮೇಲೆ ಮೇಕ್ಅಪ್ ಇಲ್ಲದ ಚಿತ್ರವಿತ್ತು. ಅಲ್ಬಂನ ಹಾಡುಗಳ ಸಂಖ್ಯೆ ಕೂಡ ಬದಲಾಗಿದ್ದವು. ಇದು ಬ್ಯಾಂಡ್ ಮೇಕ್ಆಪ್ ಮತ್ತು ವೇಷಭೂಷಣ ತ್ಯಜಿಸಿದರ ಸಂಕೇತವಾಗಿತ್ತು. ಆಗಲೂ ಕೂಡ ರಕ್ಷಾಪುಟದ ಮೇಲೆ ವಿನ್ಸೆಂಟ್ ಇರಲಿಲ್ಲ ಏಕೆಂದರೆ, ಆಗ ಬ್ಯಾಂಡಿನ ಲೀಡ್ ಗಿಟಾರ್ ವಾದಕನಾಗಿದ್ದ ಬ್ರೂಸ್ ಕುಲಿಕ್ ಇದ್ದ.  ಕ್ರಿಯೇಚರ್ಸ್ ಆಫ್ ದಿ ನೈಟ್  ಅಲ್ಬಂನ ರೀಮಿಕ್ಸ್ ಮಾಡಿದ LP (ಎಲ್.ಪಿ) ರೆಕಾರ್ಡುಗಳ ಜೊತೆಯಲ್ಲಿ ಬರುವ ಟಿಪ್ಪಣಿಗಳು ಏಸ್ ಫ್ರೆಹ್ಲಿ ಮತ್ತು ವಿನ್ನಿ ವಿನ್ಸೆಂಟ್ ಇಬ್ಬರನ್ನೂ ಈ ಆಲ್ಬಂನ ಲೀಡ್ ಗಿಟಾರ್ ವಾದಕರು ಎಂದು ಮನ್ನಣೆ ನೀಡಿದೆ.)
ಬ್ಯಾಂಡ್ ಡಿಸೆಂಬರ್ 1982ರಲ್ಲಿ, ತನ್ನ 10ನೇ ವಾರ್ಷಿಕೋತ್ಸವದ ಪ್ರವಾಸವನ್ನು ಪ್ರಾರಂಭಿಸುತ್ತಿದ್ದ ಹಾಗೆಯೆ ಫ್ರೆಹ್ಲಿಯ ಜಾಗಕ್ಕೆ ಲೀಡ್ ಗಿಟಾರ್ ವಾದಕನಾಗಿ ಅಧಿಕೃತವಾಗಿ ವಿನ್ಸೆಂಟ್ ನೇಮಕವಾದ.
ವಿನ್ಸೆಂಟ್ ಬ್ಯಾಂಡಿನಲ್ಲಿ ತನ್ನ ಮೊದಲಿನ ಹೆಸರನ್ನೇ ಉಳಿಸಿಕೊಳ್ಳ ಬಯಸಿದ್ದ, ಆದರೆ ಈ ಹೆಸರು ಯಾವುದೋ ಜನಾಂಗದ ಹೆಸರಿನ ಹಾಗಿದೆ ಎನ್ನುವ ಕಾರಣ ನೀಡಿ ಜೀನ್ ಸಿಮ್ಮನ್ಸ್ ಇದನ್ನು ತಿರಸ್ಕರಿಸಿದ. ಅದರಲ್ಲೂ ಸಿಮ್ಮನ್ಸ್ ಪ್ರಕಾರ "ಅದು ಹಣ್ಣು ಮಾರುವವನ ಹಾಗೆ ಕೇಳಿಸುತ್ತದೆ"; ಸಿಮ್ಮನ್ಸ್ ಮುಂದುವರೆದು "ಸರಿಯೊ ತಪ್ಪೊ, ರಾಕ್ ಅಂಡ್ ರೋಲ್ ಇಮೇಜ್ (ರೂಪ) ಮೇಲೆ ಆಧಾರಿತವಾಗಿದೆ" ಎಂದು ಹೇಳುತ್ತಾನೆ. ವಿನ್ಸೆಂಟ್ "ಮೈಕ್ ಫ್ಯೂರಿ" ಎನ್ನುವ ಹೆಸರನ್ನು ಸೂಚಿಸಿದ, ಅದರೆ ಇದು ಕೂಡ ತಿರಸ್ಕರಿಸಲ್ಪಟ್ಟಿತ್ತು. ನಂತರ, ಸಿಮ್ಮನ್ಸ್ ವಿನ್ನಿ ವಿನ್ಸೆಂಟ್  ಎಂಬ ಹೆಸರನ್ನು ಸೂಚಿಸಿದ. ಕಿಸ್ ನ ಪೂರ್ಣ ಸದಸ್ಯನಾಗುವ ಸಲುವಾಗಿ ವಿನ್ಸೆಂಟ್ ಸಕ್ರಿಯವಾಗಿ ಭಾಗವಹಿಸತೊಡಗಿದ. ಸಿಮ್ಮನ್ಸ್ ಮತ್ತು ಸ್ಟಾನ್ಲಿ ಇಬ್ಬರಿಗೂ ವಿನ್ಸೆಂಟಿನ ವ್ಯಕ್ತಿತ್ವದ ಬಗ್ಗೆ ಆನೇಕ ಶಂಕೆಗಳಿದ್ದರೂ ಕೂಡ, ಅವನನ್ನು ಬ್ಯಾಂಡಿಗೆ ಸೇರಿಸಿಕೊಳ್ಳಲಾಯಿತು. ಸ್ಟಾನ್ಲಿ, ವಿನ್ಸೆಂಟ್ ಗೆಂದು ಇಜಿಪ್ಷನ್ ಅಂಕ್ ಅನ್ನು ಆಧರಿಸಿ "ದಿ ವಾರಿಯರ್" ಎನ್ನುವ ಪಾತ್ರವೊಂದನ್ನು ರಚಿಸಿದ.
ವಿನ್ಸೆಂಟ್ ನ ವ್ಯಕ್ತಿತ್ವ, ಸ್ಟಾನ್ಲಿ ಮತ್ತು ಸಿಮ್ಮನ್ಸ್ ಇಬ್ಬರಿಗೂ ಇಷ್ಟವಾಗುತ್ತಿರಲಿಲ್ಲ. ಇವನನ್ನು ಕ್ರಿಯೇಚರ್ಸ್ ಪ್ರವಾಸ ಮುಗಿಯುತ್ತಿದ್ದ ಹಾಗೆ ಕಿಸ್ ನಿಂದ ಹೊರಹಾಕಲಾಯಿತು. ಇವನನ್ನು ಲಿಕ್ ಇಟ್ ಅಪ್ ನ ಮುದ್ರಣ ಪ್ರಾರಂಭವಾಗುವ ಮುನ್ನ ಮತ್ತೆ ಸೇರಿಸಿಕೊಳ್ಳಲಾಯಿತು, ಏಕೆಂದರೆ ಸಿಮ್ಮನ್ಸ್ ಮತ್ತು ಸ್ಟಾನ್ಲಿಗೆ ಅಷ್ಟು ಕಡಿಮೆ ಕಾಲಾವಕಾಶದಲ್ಲಿ ಇನ್ನೊಬ ಲೀಡ್ ಗಿಟಾರ್ ವಾದಕ ಸಿಗಲಿಲ್ಲ. ಆದರೆ ವ್ಯಕ್ತಿತ್ವದ ಸಮಸ್ಯೆಗಳು ಮತ್ತೊಮ್ಮೆ ಕಾಣಿಸಿಕೊಂಡಿತು, ಲಿಕ್ ಇಟ್ ಅಪ್ ಪ್ರವಾಸದ ಬಳಿಕ ವಿನ್ಸೆಂಟ್ ಅನ್ನು  ಪುನಃ ಕೈಬಿಡಲಾಯಿತು. ಇವನ ಸ್ಥಾನಕ್ಕೆ ಮಾರ್ಕ್ ಸೆಂಟ್ ಜಾನ್(ಮೊದಲ ಹೆಸರು ಮಾರ್ಕ್ ನಾರ್ಟನ್) ಅನ್ನು ಸೇರಿಸಿಕೊಳ್ಳಲಾಯಿತು. ಕ್ರಿಯೇಚರ್ಸ್ ಆಫ್ ದಿ ನೈಟ್ ಆಲ್ಬಂಗೆ ವಿನ್ಸೆಂಟ್ ನೀಡಿದ ಕೊಡುಗೆಯನ್ನು 1997ರಲ್ಲಿ ಈ ಆಲ್ಬಂ ರೀಮಾಸ್ಟರ್ ಮಾಡುವವರೆಗೂ ಅಧಿಕೃತವಾಗಿ ಗುರುತಿಸಲಾಗಿರಲಿಲ್ಲ.
ವಿನ್ಸೆಂಟ್ ಅನ್ನು ಇದಾದ ನಂತರ, ಕಿಸ್ 1992ರ ರಿವೆಂಜ್  ಆಲ್ಬಂಗೆ ಗೀತರಚನಕಾರನಾಗಿ ಬಳಸಿಕೊಂಡಿತು. ಇದರ "ಅನ್ ಹೋಲಿ", "ಹಾರ್ಟ್ ಆಫ್ ಕ್ರೋಮ್" ಮತ್ತು "ಐ ಜಸ್ಟ್ ವಾನ್ನ" ಎನ್ನುವ ಹಾಡುಗಳನ್ನು ಬರೆದನು. ಇದು ಬಹಳ ಕಾಲ ಮುಂದುವರೆಯಲಿಲ್ಲ, ವಿನ್ಸೆಂಟ್, ಸಿಮ್ಮಂನ್ಸ್ ಮತ್ತು ಸ್ಟಾನ್ಲಿ ಮೂರನೇ ಬಾರಿ ದೂರವಾಗಿ,ಶಾಶ್ವತವಾಗಿ ಅವರ ಸಂಬಂಧಗಳನ್ನು ಮುರಿದುಕೊಂಡರು.
ಕಿಸ್ ಆಭಿಮಾನಗಳ ಬಳಗದಲ್ಲಿ ವಿನ್ಸೆಂಟ್ ಅನ್ನು ವಜಾ ಮಾಡಿದ್ದರ ಹಿಂದೆ ನಿಜವಾದ ಕಾರಣಗಳ ಬಗ್ಗೆ ಅನೇಕ ಊಹಾಪೋಹಗಳಿವೆ. ಕಿಸ್ ತಂಡದ ಒಬ್ಬ ಸದಸ್ಯ ಇದರ ಬಗ್ಗೆ ಏನೂ ಪ್ರತಿಕ್ರಿಯೆ ಮಾಡುವುದಿಲ್ಲ, ಅದರೆ ಈ ವಿಷಯ ಚರ್ಚೆಗೆ ಬರಲಿಲ್ಲ ಎಂದು ತಿಳಿಸಿದ್ದಾನೆ. ಇದಾದ ಹಲವು ವರ್ಷಗಳ ನಂತರ, ಸಿಮ್ಮನ್ಸ್ ಸಂದರ್ಶನವೊಂದರಲ್ಲಿ ವಿನ್ಸೆಂಟ್ ಅನ್ನು ಅವನ "ಅಸಮಂಜಸ ನಡೆವಳಿಕೆಗಳಿಗಾಗಿ" ವಜಾ ಮಾಡಲಾಯಿತು ಎಂದು ಹೇಳಿದ ಅದರೆ ಅದರ ಬಗ್ಗೆ ಹೆಚ್ಚಿನ ವಿವರಗಳನ್ನು ನೀಡಲಿಲ್ಲ.
"I named Vincent Cusano, "Vinnie Vincent."  That's the only gift he's allowed.  It's interesting that Vinnie hasn't changed his name back to Vinnie Cusano.  Vinnie, for the record, was fired for unethical behavior, not because of lack of talent.  The guy is very talented.  He was unethical.  He was fired." -Gene Simmons
ಮೇಕ್ಅಪ್ ತೆಗೆದದ್ದು ಹಾಗು ಪುನ:ಯಶಸ್ಸುಗಳಿಸಿದ್ದು (1983-1996)
ತಾವು ಕೂಡ ಕಾಲ ಬದಲಾದ ಹಾಗೆ ತಾವು ಬದಲಾಗಬೇಕೆಂದು ಮನಗೊಂಡ ಕಿಸ್, ಅವರ ಗುರುತಾಗಿದ್ದ ಮೇಕ್ಅಪ್ ಮತ್ತು ವೇಷಭೂಷಣಗಳನ್ನು ತ್ಯಜಿಸಲು ನಿರ್ಧಾರ ಮಾಡಿದರು. ಅವರು ಸೆಪ್ಟೆಂಬರ್ 18, 1983 ರಂದು MTV (ಎಂ.ಟಿ.ವಿ) ಯಲ್ಲಿ ಮೊದಲ ಬಾರಿಗೆ ಅಧಿಕೃತವಾಗಿ ಮೇಕ್ಅಪ್ ಇಲ್ಲದೆ ಕಾಣಿಸಿಕೊಂಡರು, ಇದರ ಜೊತೆಯಲ್ಲಿ ಇವರ ಲಿಕ್ ಇಟ್ ಅಪ್ ಎನ್ನುವ ಹೊಸ ಗ್ಲಾಮ್ ಮೆಟಲ್ ಆಲ್ಬಂ ಕೂಡ ಬಿಡುಗಡೆಯಾಯಿತು. ಹೊಸ ಆಲ್ಬಂ ಮತ್ತು ಬ್ಯಾಂಡಿನ ಸದಸ್ಯರ ನಿಜರೂಪವನ್ನು ಪ್ರದರ್ಶಿಸುವ ಪ್ರವಾಸ ಪೋರ್ಚುಗಲಿನ ಲಿಸ್ಬನಿನ ಪಾವಿಲಾಹೊ ಡ್ರಾಮಾಟಿಕೊ ಡೆ ಕಾಸಕಿಸ್ ನಲ್ಲಿ ಆಕ್ಟೋಬರ್ 11, 1983 ರಿಂದ ಪ್ರಾರಂಭವಾಯಿತು. ಇದು ಬ್ಯಾಂಡ್ ಅದರ ಮಾಮೂಲಿನ ಮೇಕಅಪ್ ಇಲ್ಲದೆ ಮಾಡಿದ ಮೊದಲ ಗೋಷ್ಟಿ(ಕಾನ್ಸರ್ಟ್)ಆಗಿದೆ.
ಮೂರು ವರ್ಷಗಳ ನಂತರ ಲಿಕ್ ಇಟ್ ಅಪ್ ಕಿಸ್ ನ ಮೊದಲ ಗೋಲ್ಡ್ ಆಲ್ಬಂಯಾಯಿತು. ಆದರೆ, ಈ ಪ್ರವಾಸಕ್ಕೆ ಕ್ರಿಯೇಚರ್ಸ್ ಆಫ್ ದಿ ನೈಟ್ ಗೆ ನೆರೆದಿದ್ದ ಪ್ರೇಕ್ಷಕರಿಗಿಂತ ಕಡಿಮೆ ಸಂಖ್ಯೆಯ ಪ್ರೇಕ್ಷಕರು ಬಂದರು. ವಿನ್ಸೆಂಟ್ ಗೆ ಸಿಮ್ಮನ್ಸ್ ಮತ್ತು ಸ್ಟಾನ್ಲಿಯ ನಡುವೆ ಹೊಂದಾಣಿಕೆ ಆಗಲಿಲ್ಲ, ಹಾಗು ವಿನ್ಸೆಂಟ್ ಈ ಪ್ರವಾಸದ ಕೊನೆಯ ವೇಳೆಗೆ ಮಾರ್ಚಿ 1984ರಲ್ಲಿ ಬ್ಯಾಂಡನ್ನು ಬಿಟ್ಟ. ವಿನ್ಸೆಂಟ್ ಬದಲಿಗೆ ಸೆಷನ್ ವಾದಕ ಮತ್ತು ಗಿಟಾರ್ ನುಡಿಸುವುದನ್ನು ಹೇಳಿಕೊಡುತ್ತಿದ್ದ ಮಾರ್ಕ್ ಸೇಂಟ್ ಜಾನ್, (ಮೂಲ ಹೆಸರು: ಮಾರ್ಕ್ ನಾರ್ಟನ್; ಜನನ: ಫೆಬ್ರವರಿ 17,1956; ಹುಟ್ಟಿದ್ದು: ಹಾಲಿವುಡ್,ಕ್ಯಾಲಿಫೋರ್ನಿಯ), ಎನ್ನುವವ ಬಂದ.
ಸೇಂಟ್ ಜಾನ್ ತಂಡಕ್ಕೆ ಸೇರಿದ ಮೇಲೆ, ಕಿಸ್ ಅನಿಮಲೈಸ್  ಎನ್ನುವ ಗ್ಲಾಮ್ ಮೆಟಲ್ ಆಲ್ಬಂ ಅನ್ನು ಸೆಪ್ಟೆಂಬರ್ 13, 1984 ರಂದು ಬಿಡುಗಡೆ ಮಾಡಿತು. ಲಿಕ್ ಇಟ್ ಅಪ್ ನ ಯಶಸ್ಸನ್ನು ಅನಿಮಲೈಸ್  ಮುಂದುವರೆಸಿತು. ಇದರ ಹೆವನ್ಸ್ ಆನ್ ಫೈರ್ ಎನ್ನುವ ವೀಡಿಯೊವನ್ನು MTVಯಲ್ಲಿ ಬಹಳ ಸಲ ಬಿತ್ತರಮಾಡಿತು. ಅನಿಮಲೈಸ್  ಆ ದಶಕದಲ್ಲಿ ಅಮೇರಿಕಾದಲ್ಲಿ ಈ ಬ್ಯಾಂಡಿನ ಅತಿ ಹೆಚ್ಚು ಮಾರಟವಾದ ಆಲ್ಬಂ ಆಯಿತು. ಆಲ್ಬಂನ ಹಾಗು ಇದರ ತರುವಾಯ ನಡೆಸಿದ ಪ್ರವಾಸ ಯಶಸ್ವಿಯಾದವು. ಇದರೊಂದಿಗೆ ಕಿಸ್ ಅದರ ಗತಕಾಲದ ವೈಭವವನ್ನು ಮತ್ತೆ ಪಡೆದಂತೆಯಾಯಿತು (70ರ ದಶಕದ ಉಚ್ಚ್ರಾಯ ಸ್ಥಿತಿಯಷ್ಟಿಲ್ಲದಿದ್ದರು). ಆದರೆ, ಸೇಂಟ್ ಜಾನ್ ಪ್ರವಾಸದ ಆಭ್ಯಾಸದ ಸಂದರ್ಭದಲ್ಲಿ ರೀಯಾಕ್ಟಿವ್ ಆರ್ತ್ರೈಟಿಸ್ ನಿಂದ ಬಳಲತೊಡಗಿದನು. ಹೀಗಾಗಿ ಈತನಿಗೆ ಕೆಲವೇಕೆಲವು ಪ್ರದರ್ಶನಗಳನ್ನು ಕೊಡಲು ಸಾಧ್ಯವಾಯಿತು. ಸೇಂಟ್ ಜಾನ್ ನನ್ನು ಕಿಸ್ ನಿಂದ ಡಿಸೆಂಬರ್ 1984ರಲ್ಲಿ ವಜಾಮಾಡಲಾಯಿತು. ಇವನ ಸ್ಥಾನಕ್ಕೆ ಬ್ರೂಸ್ ಕುಲಿಕ್‌ನನ್ನು (ಜನನ: ಡಿಸೆಂಬರ್ 12,1953; ಹುಟ್ಟಿದ್ದು: ಬ್ರೂಕ್ಲಿನ್) ನೇಮಿಸಿಕೊಳ್ಳಲಾಯಿತು. ಕುಲಿಕ್ ಮೂರು ವರ್ಷಗಳ ಅಂತರದಲ್ಲಿ ಈ ಬ್ಯಾಂಡಿನ ನಾಲ್ಕನೇ ಲೀಡ್ ಗೀಟಾರ್ ವಾದಕನಾಗಿದ್ದ. ಅದರೆ, ಇವನು ಹನ್ನೆರಡು ವರ್ಷಗಳ ಕಾಲ ಬ್ಯಾಂಡ್ ಜೊತೆಯಲ್ಲಿದ್ದನು. ಬ್ಯಾಂಡಿನಲ್ಲಿ ಅತಿ ದೀರ್ಘವಾಗಿ ಕೆಲಸ ಮಾಡಿದ ಸದಸ್ಯರಲ್ಲಿ ಕುಲಿಕ್ ಒಬ್ಬನು. ಸಿಮ್ಮನ್ಸ್ ಮತ್ತು ಸ್ಟಾನ್ಲಿಯ ಮಾತ್ರವೇ ಇವನಗಿಂತ ಜಾಸ್ತಿ ಅವಧಿಗೆ ಬ್ಯಾಂಡ್ ಸದಸ್ಯರಾಗಿದ್ದಾರೆ. ಇದಾಗ್ಯೂ, ಕುಲಿಕ್ ಬ್ಯಾಂಡಿನ ಮೇಕ್ಅಪ್ ಧರಿಸಲಿಲ್ಲ.
ಡೆಟ್ರಾಯಿಟ್, ಮಿಷಿಗನ್ ನಲ್ಲಿರುವ ಕೊಬೊ ಹಾಲ್ ನಲ್ಲಿ ನಡೆದ ಗೋಷ್ಟಿಯಲ್ಲಿ (ಕಾನ್ಸರ್ಟ್)ಮೊದ ಮೊದಲು ಕುಲಿಕ್ ಭಾಗವಿಹಿಸಿದ. ಇದನ್ನು MTV(ಎಂ.ಟಿ.ವಿ) ಸ್ಪೇಷಲ್ ಅನಿಮಲೈಸ್ ಲೈವ್ ಗೆ ಚಿತ್ರಿಸಿಕೊಳ್ಳಲಾಯಿತು. ಇದನ್ನು ನಂತರ ಬ್ಯಾಂಡಿನ ಮೊದಲ ಹೋಮ್ ವೀಡಿಯೋವಾಗಿ (Animalize Live: Uncensored ) ಬಿಡುಗಡೆ ಮಾಡಲಾಯಿತು.
ಸ್ಟಾನ್ಲಿ, ಸಿಮ್ಮನ್ಸ್, ಕಾರ್, ಮತ್ತು ಕುಲಿಕ್ ರು ಸದಸ್ಯರಾಗಿದ್ದ ಈ ಕ್ರಮಾಂಕವು ಬ್ಯಾಂಡಿನ ಮೊದಲ ಮೊಲದ ಸದಸ್ಯರ ನಂತರದ ಅತಿ ಸ್ಥಿರವಾದ ತಂಡವೆನ್ನಿಸಿಕೊಂಡಿತು. 1980ರ ದಶಕ ಉಳಿದ ಭಾದದಲ್ಲಿ ಕಿಸ್ ಪ್ಲಾಟಿನಂ ಪ್ರಮಾಣ ಪಡೆದ ಹಲವು ಆಲ್ಬಂಗಳನ್ನು ಬಿಡುಗಡೆ ಮಾಡಿತು. ಇವುಗಳು: 1985ರಲ್ಲಿ ಅಸೈಲಮ್, 1987ರಲ್ಲಿ ಕ್ರೇಚಿ ನೈಟ್ಸ್ ಮತ್ತು 1988 ರ ಅತ್ಯಂತ ಯಶಸ್ವಿ ಹಾಡುಗಳ ಸಂಗ್ರಹ-ಸ್ಮಾಶಸ್. ಥ್ರಾಶಸ್ ಅಂಡ್ ಹಿಟ್ಸ್. ಅದರಲ್ಲೂ ವಿಶೇಷವಾಗಿ, ಕ್ರೇಚಿ ನೈಟ್ಸ್ ಹೊರದೇಶಗಳ್ಲಿ ಅತಿ ಯಶಸ್ವಿಯಾದ ಕಿಸ್ ಆಲ್ಬಂ ಆಯಿತು. "ಕ್ರೇಚಿ, ಕ್ರೇಚಿ ನೈಟ್ಸ್" ಎನ್ನುವ ಹಾಡು (ಸಿಂಗಲ್), ಬ್ರಿಟೆನ್ನಿನ ಸಿಂಗಲ್ಸ್ ಚಾರ್ಟಿನಲ್ಲಿ #4 ಸ್ಥಾನವನ್ನು ಗಳಿಸಿತು. ಇದು ಇಲ್ಲಿಯವೆರೆಗಿನ, ಕಿಸ್ ನ ಹಾಡುಗಳ ಮಟ್ಟಿಗೆ ಅತಿ ಸಿಕ್ಕಿರುವ ದೊಡ್ಡ ಸ್ಥಾನ.
ಕಿಸ್ 80ರ ದಶಕವನ್ನು 1989ರಲ್ಲಿ ಬಿಡುಗಡೆಯಾದ ಹಾಟ್ ಇನ್ ದಿ ಶೇಡ್  ನೊಂದಿಗೆ ಅಂತ್ಯಮಾಡಿತು. ಈ ಆಲ್ಬಂಗೆ ಪ್ಲಾಟಿನಂ ಪ್ರಮಾಣ ಸಿಗುಲಿಲ್ಲವಾದರೂ ಇದು 1990 ರ ಪ್ರಾರಂಭದಲ್ಲಿ ಯಶಸ್ವಿಯಾದ ಮೈಕಲ್ ಬಾಲ್ಟನ್ ಸಹಯೋಗದೊಂದಿಗೆ ಬರೆದಿದ್ದ "ಫಾರ್ಎವರ್" ಎನ್ನುವ ಬ್ಯಾಲಡ್ (ಗೀತೆ)ಗೆ ನಾಂದಿ ಹಾಡಿತು. ಇದು #8 ರ ಸ್ಠಾನವನ್ನು ಪಡೆಯಿತು. ಇದು ಬೆತ್ ನಂತರದ ಚಾರ್ಟಿನಲ್ಲಿ ಅತಿ ಎತ್ತರವಾದ ಸ್ಥಾನ ಮತ್ತು ಬ್ಯಾಂಡಿನ ಮೊದಲ 10 ಸಿಂಗಲ್‌ಗಳಲ್ಲಿ ಇದು ಎರಡನೆಯ ಸ್ಥಾನಗಳಿಸಿದೆ.
ಮೇಕ್ಅಪ್ ಕಳಚಿದ ಈ ವರ್ಷಗಳಲ್ಲಿ, ಕಿಸ್ ಅವರ ವೈಶಿಷ್ಟ್ಯವನ್ನು ಕಂಡುಕೊಳ್ಳಲು ಮತ್ತು ಆಭಿಮಾನಿಗಳನ್ನು ಕಾಪಾಡಿಕೊಳ್ಳಲು ಶ್ರಮಪಟ್ಟರು. ಸಿಮ್ಮನ್ಸ್ 70ರ ದಶಕದ ಉದ್ದಕ್ಕೂ ಕಿಸ್ ನ ಪ್ರಭಾವಶಾಲಿ ಸದಸ್ಯನಾಗಿದ್ದ. ಆದರೆ ಈತ 80ರ ದಶಕದಲ್ಲಿ, ಆತನ ಇತರ ಹವ್ಯಾಸಗಳಾದ ಮುಖ್ಯವಾಗಿ ಚಲನಚಿತ್ರಗಳಲ್ಲಿ ತೊಡಗಿಸಿಗೊಂಡ ಕಾರಣ ತಂಡದ ಚಟುವಟಿಕೆಗಳಲ್ಲಿ ಸಕ್ರಿಯವಾಗಿ ಭಾಗವಹಿಸುತ್ತಿರಲ್ಲಿಲ್ಲ. ಬ್ಯಾಂಡ್ ವೇಷಭೂಷಣಗಳನ್ನು ಕಳುಚಿದರ ಪರಿಣಾಮ ಡೆಮನ್ ರೂಪವನ್ನು ಕಳೆದುಕೊಂಡ ಈತ ಬಹಳ ಕಷ್ಟಪಟ್ಟ. ಈ ಕಾಲಘಟ್ಟದಲ್ಲಿ ಸ್ಟಾನ್ಲಿ ಕಿಸ್ ನ ಕ್ರಿಯಾಶೀಲವಷ್ಟೆ ಅಲ್ಲದೆ ಅದರ ಪ್ರಮುಖ ಸದಸ್ಯನಾಗಿ ಮಾರ್ಪಟ್ಟ.
ಬ್ಯಾಂಡ್ 1990ರ ಮೊದಲ ಆಲ್ಬಂ ನಿರ್ಮಿಸಲು ಪುನಃ ಬಾಬ್ ಎರ್ರಿನ್ ನನ್ನು ನೇಮಿಸಿ ಕೊಳ್ಳುವ ನಿರ್ಧಾರ ಮಾಡಿತು. ಎಲ್ಲವು ಸರಿಯಾಗಿದೆ, ಧ್ವನಿಮುದ್ರಣ(ರೆಕಾರ್ಡಿಂಗ್) ಕಾರ್ಯ ಇನ್ನೇನು ಪ್ರಾರಂಭವಾಗ ಬೇಕು ಎನ್ನುವಷ್ಟರಲ್ಲಿ ದುರಂತವೊಂದು ಕಾದಿತ್ತು. ಎರಿಕ್ ಕಾರ್ ನ ಹೃದಯದಲ್ಲಿ ಗೆಡ್ಡೆಯಿದೆ (ಟ್ಯೂಮರ್) ಎಂದು ಮಾರ್ಚಿ 1991ರಲ್ಲಿ ಪತ್ತೆಯಾಯಿತು. ಏಪ್ರಿಲ್ ನಲ್ಲಿ ನಡೆಸಿದ ಶಸ್ತ್ರಚಿಕಿತ್ಸೆಯಲ್ಲಿ ಇದನ್ನು ತೆಗೆಯಲಾಯಿತು. ಆದರೆ ಆತನ ಶ್ವಾಸಕೋಶದಲ್ಲಿ ಕೂಡ ಕೆಲವು ಗೆಡೆಗಳು ಪತ್ತೆಯಾದವು. ಕಾರ್ ಗೆ ಕೀಮೊಥೆರಪಿಯನ್ನು ನೀಡಲಾಗಿ, ಇವನನ್ನು ಜೂಲೈವೇಳೆಗೆ ಕ್ಯಾನ್ಸರ್ ಮುಕ್ತನೆಂದು ಘೋಷಿಸಲಾಯಿತು. ಆದರೆ, ಆತನಿಗಾದ ಎರಡು ಸೆರಿಬ್ರಲ್ ಹೆಮರಿಜ್ ಗಳ ಪೈಕಿ ಒಂದು ಸೆಪ್ಟೆಂಬರ್ನಲ್ಲಿ ಆಯಿತು. ಈತ ನವೆಂಬರ್ 24, 1991 ರಂದು ಅವನ 41 ವಯಸ್ಸಿನಲ್ಲಿ ಮೃತನಾದನು(ಫ್ರೆಡ್ಡಿ ಮೆರ್ಕುರಿ ಸತ್ತ ದಿನದಂದೆ).
ಇದರಿಂದ ಎದೆಗುಂದಿದರೂ, ಕಿಸ್ ಅನುಭವಿ ಡ್ರಮ್ ವಾದಕ ಎರಿಕ್ ಸಿಂಗರ್ ನನ್ನು (ಮೂಲ ಹೆಸರು: ಎರಿಕ್ ಮೆನ್ ಸಿಂಗರ್, ಹುಟ್ಟಿದ್ದು:ಕ್ಲೀವ್ ಲ್ಯಾಂಡ್ಓಹಿಯೊ ಜನನ:ಮೇ 12,1958) ನೇಮಿಸಿಕೊಂಡು ಮುಂದುವರೆಯಿತು. ಸಿಂಗರ್ ಇದಕ್ಕೂ ಮುಂಚೆ ಪಾಲ್ ಸ್ಟಾನ್ಲಿಯ ಜೊತೆಯಲ್ಲಿ, ಸ್ಟಾನ್ಲಿಯ 1989ರ ಸೋಲೋ ಪ್ರವಾಸದ ಸಂದರ್ಭದಲ್ಲಿ ನುಡಿಸಿದ್ದ. ಸಿಂಗರ್ ಗೆ ಬ್ಲ್ಯಾಕ್ ಸಾಬಾತ್, ಲಿಟಾ ಫೋರ್ಡ್, ಬ್ಯಾಡ್ ಲ್ಯಾಂಡ್ಸ್ ಮತ್ತು ಅಲೈಸ್ ಕೂಪರ್ ರಂತಹ ಪ್ರದರ್ಶಕರೊಂದಿಗೆ ಕೂಡ ನುಡಿಸಿದ್ದ.
ಕಿಸ್ ರೀವೆಂಜ್  ಅನ್ನು ಮೇ 19,1992ರಂದು ಬಿಡುಗಡೆ ಮಾಡಿತು. ಇದು ಸ್ವಲ್ಪ ತೀಕ್ಷ್ಣವಾದ ಹಾರ್ಡ್ ಆಗಿದ್ದ ಧ್ವನಿಯನ್ನು ಹೊಂದಿತ್ತು. ಇದನ್ನು ಅದರ ಮೊದಲ ಸಿಂಗಲ್ (ಹಾಡು) "ಅನ್ ಹೋಲಿ" ಸ್ಷಷ್ಟಪಡಿಸಿತು. ಅನಿರೀಕ್ಷಿತ ನಡೆಯಲ್ಲಿ, ಕಿಸ್ ವಿನ್ನಿ ವಿನ್ಸೆಂಟ್ ನನ್ನು ಹಾಡು ಬರೆಯಲು ನೇಮಿಸಿಕೊಂಡಿತು. ಈ ಆಲ್ಬಂ ಟಾಪ್ 10ರಲ್ಲಿ ಸ್ಥಾನಗಳಿಸಿ, ಗೋಲ್ಡ್ ಪ್ರಮಾಣ ಪತ್ರವನ್ನು ಗಳಿಸಿತು. ಕಿಸ್ U.S.(ಯು.ಎಸ್) ಕ್ಲಬ್ ಗಳಿಗೆ ಸೀಮಿತವಾದ ಒಂದು ಪುಟ್ಟ ಪ್ರವಾಸವನ್ನು 1992ರ ಸ್ಪ್ರಿಂಗ್‌ನಲ್ಲಿ(ವಸಂತದಲ್ಲಿ)ನಡೆಸಿತು. ಇದಾದ ಬಳಿಕ, ಸೆಪ್ಟೆಂಬರ್ 1992ರಲ್ಲಿ ಅಮೇರಿಕನ್ ಅರೇನಾ ಟೂರ್ (ಸಭಾಂಗಣಗಳಲ್ಲಿ ಪ್ರದರ್ಶನ ಮಾಡುವುದನ್ನು ಒಳಗೊಂಡ ಪ್ರವಾಸ)ಕೈಗೊಂಡಿತ್ತು. ಕಿಸ್ ಇದರ ಬೆನ್ನಲ್ಲೆ ರೀವೆಂಜ್  ಪ್ರವಾಸದ ಸಂದರ್ಭದಲ್ಲಿ ರೆಕಾರ್ಡ್ ಮಾಡಿದ್ದ ಅಲೈವ್ III ಯನ್ನು ಬಿಡುಗಡೆ  (ಮೇ 14 1993) ಮಾಡಿತು. ನಾಲ್ಕು ದಿನಗಳ ನಂತರ, ಹಾಲಿವುಡ್ಡಿನ ರಾಕ್ ವಾಕ್ ಆಫ್ ಫೇಮ್ ಪಟ್ಟಿಗೆ ಕಿಸ್ ಅನ್ನು ಸೇರಿಸಲಾಯಿತು.
ನಂತರ, 1995ರಲ್ಲಿ ತಂಡವು ಕಿಸ್ ಸ್ಟೋರಿ ಎನ್ನುವ 440 ಪುಟಗಳ, ಒಂಬತ್ತು ಪೌಂಡ್ ಬೆಲೆಯ ಪುಸ್ತಕವನ್ನು ಬಿಡುಗಡೆ ಮಾಡಿತು. ಈ ಪುಸ್ತಕದಲ್ಲಿ ಅಲ್ಲಿಯವರೆಗಿನ ತಂಡದ ಇತಿಹಾಸವನ್ನು ದಾಖಲಿಸಲಾಗಿತ್ತು. ಅದೇ ವರ್ಷ, ಬ್ಯಾಂಡ್ ವಿಶಿಷ್ಟವಾದ ವರ್ಲ್ಡ್ ವೈಡ್ ಕಿಸ್ ಕನ್ವೆನ್ಷನ್ ಟೂರ್ ಎನ್ನುವ ಪ್ರವಾಸ ಕಾರ್ಯಕ್ರಮವನ್ನು ಶುರುಮಾಡಿತು (ಪ್ರಪಂಚದ ಸುತ್ತಲೂ ನಡೆಸುವ ಪ್ರದರ್ಶನಗಳು). ಇದಕ್ಕೆ ಪ್ರೇಕ್ಷಕರಿಂದ ಒಳ್ಳೆಯ ಪ್ರೋತ್ಸಾಹ ಸಿಕ್ಕಿತು. ಈ ಕನ್ವೆನ್ಷನ್ ಗಳು(ಸಮ್ಮೇಳನ)ದಿನವಿಡಿ ಕಾರ್ಯಕ್ರಮವಾಗಿದ್ದವು. ಇವುಗಳಲ್ಲಿ ಹಳೆಯ ಕಿಸ್ ವೇಷಭೂಷಣ, ವಾದ್ಯ, ಮತ್ತು ನೆನಪಿನ ಕಾಣಿಕೆಗಳ ಪ್ರದರ್ಶನವಿತ್ತು. ಇದರ ಜೊತೆಯಲ್ಲಿ ಕಿಸ್ ಕವರ್ ಬ್ಯಾಂಡ್ ಕಾರ್ಯಕ್ರಮ ನಡೆಸಿಕೊಡುತ್ತಿದ್ದರು. ವ್ಯಾಪಾರಿಗಳು ಈ ಬ್ಯಾಂಡಿನ ವೃತ್ತಿಜೀವನದ ಪ್ರತಿಯೊಂದು ಘಟ್ಟದ ಮರ್ಚಂಡೈಸ್ ಗಳನ್ನು ಮಾರುತ್ತಿದ್ದರು. ಈ ಕನ್ವೆನ್ಷನ್(ಸಮ್ಮೇಳನ)ಗಳಲ್ಲಿ ಕಿಸ್ ಕಾಣಿಸಿಕೊಳ್ಳುವುದಷ್ಟೆ ಅಲ್ಲದೆ ಪ್ರಶ್ನೋತ್ತರ ಕಾರ್ಯಕ್ರಮ ನಡೆಸಿಕೊಡುತ್ತಿದ್ದರು. ಆಟೋಗ್ರಾಫ್ ಗಳಿಗೆ ಸಹಿಮಾಡುತ್ತಿದ್ದರು. ಅಷ್ಟೆ ಅಲ್ಲದೆ, ಎರಡು ತಾಸುಗಳ ಕಾಲ ಸಂಗೀತ ಕಾರ್ಯಕ್ರಮವನ್ನು ನಡೆಸಿಕೊಡುತ್ತಿದ್ದರು. ಇದರಲ್ಲಿ ಅಭಿಮಾನಿಗಳು ಕೋರಿದ್ದ ಹಾಡುಗಳನ್ನು ಪ್ರಸ್ತುತಪಡಿಸುತ್ತಿದ್ದರು. ಪೀಟರ್ ಕ್ರಿಸ್ U.S.(ಯು.ಎಸ್) ನ ಮೊದಲ ಕಾರ್ಯಕ್ರಮದಲ್ಲಿ (ಜೂನ್ 17,1995) ಕಿಸ್ ಜೊತೆಯಲ್ಲಿ ರಂಗದ ಮೇಲೆ ಕಾಣಿಸಿಕೊಂಡು "ಹಾರ್ಡ್ ಲಕ್ ವ್ಯೂಮನ್" ಮತ್ತು "ನಥಿಂಗ್ ಟು ಲೂಸ್" ಹಾಡುಗಳನ್ನು ಪ್ರದರ್ಶಿಸಿದ. ಕ್ರಿಸ್ ಬ್ಯಾಂಡಿನೊಂದಿಗೆ ಸುಮಾರು 16 ವರ್ಷಗಳಲ್ಲಿ ಸಾರ್ವಜನಿಕವಾಗಿ ಪ್ರದರ್ಶಸಿದ್ದು ಇದೇ ಮೊದಲ ಬಾರಿ.
ಕಿಸ್ ಸಾರ್ವಜನಿಕವಾಗಿ ಸಿಮ್ಮನ್ಸ್, ಸ್ಟಾನ್ಲಿ, ಕುಲಿಕ್ ಮತ್ತು ಸಿಂಗರ್ ಸದಸ್ಯ ರೂಪದಲ್ಲಿಯೆ ಇದ್ದರೂ ಕೂಡ, ಮೊದಲಿನ ಸದಸ್ಯರನ್ನು ಒಂದುಗೂಡಿಸುವ ಪ್ರಯತ್ನಗಳು ತೆರೆಮರೆಯಲ್ಲಿ ನಡೆಯುತ್ತಿದ್ದವು. ಈ ಪ್ರಯತ್ನಗಳು, ಬ್ಯಾಂಡ್ MTVಗೆ 1983ರಲ್ಲಿ ಮೇಕ್ಅಪ್ ಇಲ್ಲದೆ ಮಾಡಿದ ಪ್ರದರ್ಶನದ ನಂತರದ ಆತ್ಯಂತ ನಾಟಕೀಯವಾದ ಸಾರ್ವಜನಿಕ ಪ್ರದರ್ಶನದೊಂದಿಗೆ ಮುಕ್ತಾಯವಾಯಿತು.
ಪುನರ್ಮಿಲನ (1996–2000)
ಈ ಘೋಷಣೆಯೊಂದಿಗೆ ಟುಪಾಕ್ ಶಾಕುರ್, ಮುಂಚಿನ ಕಿಸ್ ಸದಸ್ಯರನ್ನು (ಅವರ ಮೇಕ್ಅಪ್ ಮತ್ತು ಲವ್ ಗನ್ ಕಾಲದ ವೇಷಭೂಷಣಗಳೊಂದಿಗೆ), ಫೆಬ್ರವರಿ 28, 1996 ರಂದು ನಡೆದ  38ನೇ ವಾರ್ಷಿಕ ಗ್ರ್ಯಾಮಿ ಪ್ರಶಸ್ತಿ ಸಮಾರಂಭದಲ್ಲಿ ಪರಿಚಿಯಿಸಿದನು. ಈ ಬ್ಯಾಂಡ್ ಏಪ್ರಿಲ್ 16ರಂದು ನ್ಯೂಯಾರ್ಕಿನ USS Intrepid (CV-11) ಮೇಲೆ ಪತ್ರಿಕಾಗೋಷ್ಟಿ ನೆಡೆಸಿತು. ಇದರಲ್ಲಿ ಅವರೆಲ್ಲಾ ಮತ್ತೆ ಒಂದಾದರ ಸಂಕೇತವಾಗಿ, ಹೊಸ ಮ್ಯಾನೆಜರ್ ಡಾಕ್ ಮೆಕ್ ಗೀ ಯ ಸಹಾಯದೊಂದಿಗೆ ಪರಿಪೂರ್ಣ ಪುನರ್ ಮಿಲನದ ಪ್ರವಾಸವನ್ನು ಕೈಗೊಳ್ಳುವುದಾಗಿ ಘೋಷಿಸಿತು. ಕಾನನ್ ಓ'ಬ್ರಿಯನ್ ನಡೆಸಿಕೊಟ್ಟ ಈ ಗೋಷ್ಟಿಯನ್ನು 58 ದೇಶಗಳಿಗೆ ಬಿತ್ತರ ಮಾಡಲಾಯಿತು. ಪ್ರವಾಸದ ಮೊದಲ ಪ್ರದರ್ಶನಕ್ಕೆ ಸುಮಾರು 40,000 ಟಿಕೆಟುಗಳು ಏಪ್ರಿಲ್ 20 ರಂದು, 47ನಿಮಷದಲ್ಲಿ ಮಾರಾಟವಾಯಿತು.
ಪುನರ್ಮಿಲನದ ನಂತರ ಕಿಸ್ ಸದಸ್ಯರ ತಮ್ಮ ಮೊದಲ ಸಾರ್ವಜನಿಕ ಗೋಷ್ಟಿಯನ್ನು ಜೂನ್ 15, ರಂದು ನೀಡಿದರು. ಇವರು ಇರ್ವೈನ್, ಕ್ಯಾಲಿಪೊರ್ನಿಯದಲ್ಲಿ ನಡೆದ ವಾರ್ಷಿಕ KROQ (ಕೆ.ಅರ್.ಒ.ಕ್ಯೂ) ವೀನಿ ರೋಸ್ಟ್ ಕಾರ್ಯಕ್ರಮದ ಮುಂಚಿನ (ಪೂರ್ವಭಾವಿ) ಒಂದು ಗಂಟೆಯ ಪ್ರದರ್ಶನ ಪ್ರಸ್ತುತ ಪಡಿಸಿದರು. ತಮ್ಮ ಈ ಪ್ರದರ್ಶನದ ಮೊಲಕ ಇರ್ವೈನ್ ಮೆಡೋಸ್ ಆಮ್ಪಿಥಿಯೆಟರ್ ಎನ್ನುವ ರಂಗಮಂದಿರದಲ್ಲಿ ಸಂಚಲನ ಉಂಟುಮಾಡಿದರು. ಕಿಸ್ ತಮ್ಮ ಆಲೈವ್/ವರ್ಲ್ಡ್ ವೈಡ್ ಟೂರ್ ಎನ್ನುವ ಪ್ರವಾಸವನ್ನು ಜೂನ್ 28ರಂದು ಡೆಟ್ರಾಯಿಟ್, ಮಿಷಿಗನ್ ನ ಟೈಗರ್ ಸ್ಟೇಡಿಯಂ ನಲ್ಲಿ 39,867 ಪ್ರೇಕ್ಷಕರ ಎದರು ತುಂಬಿದ ಗೃಹದ ಪ್ರದರ್ಶದೊಂದಿಗೆ ಪ್ರಾರಂಭಿಸಿದರು. ಈ ಪ್ರವಾಸವು(ಟೂರ್)11 ತಿಂಗಳಿಗು ಸ್ವಲ್ಪ ಹೆಚ್ಚು ಕಾಲ ನಡೆಯಿತು. ಇದರಲ್ಲಿ 192 ಪ್ರದರ್ಶನಗಳನ್ನು ನಡೆಸಿದರು. ಇದರಿಂದ $43.6 ದಶಲಕ್ಷ ಅದಾಯಗಳಿಸಿ, ಕಿಸ್ ಅನ್ನು 1996 ರ ಅತಿ ಹೆಚ್ಚು ಸಂಪಾದಿಸಿದ ಗೋಷ್ಟಿಯನ್ನಾಗಿಸಿತು. ಸರಾಸರಿ ಹಾಜರಿ ಪ್ರಮಾಣ 13,737 ತಂಡದ ಇತಿಹಾಸದಲ್ಲೆ ಅತಿ ದೊಡ್ಡದು.
ಹಾಲಿವುಡ್ ವಾಕ್ ಆಫ್ ಫೇಮ್ ನ "ರೆಕಾರ್ಡಿಂಗ್ ಇಂಡಸ್ಟ್ರಿ" (ಧ್ವನಿಸುರಳಿ ಉದ್ಯಮ) ವಿಭಾಗದಡಿಯಲ್ಲಿ, ಕಿಸ್ ಅನ್ನು ಆಗಸ್ಟ್ 11,1999 ರಂದು ಸೇರಿಸಿಕೊಳ್ಳಲಾಯಿತು. ಕಿಸ್ ವಿಷಯವನ್ನು ಆಧರಿಸಿದ ಡೆಟ್ರಾಯಿಟ್ ರಾಕ್ ಸಿಟಿ  ಎನ್ನುವ ಚಲನಚಿತ್ರ ಆಗಸ್ಟ್ 13 ರಂದು ದೇಶಾದ್ಯಂತ ಬಿಡುಗಡೆಯಾಯಿತು. ಈ ಚಿತ್ರವು 1978ರಲ್ಲಿ ನಡೆಯುವ ಹಾಗೆ ಚಿತ್ರಿತವಾಗಿದ್ದು, ಇದರ ಕಥೆ ನಾಲ್ಕು ಯುವಕರ(ಮುಖ್ಯಭೂಮಿಕೆಯಲ್ಲಿ ಎಡ್ವರ್ಡ್ ಫರ್ಲಾಂಗ್ ಒಳಗೊಂಡಂತೆ) ಡೆಟ್ರಾಯಿಟ್ ನಲ್ಲಿ ತುಂಬಿದ ಗೃಹಗಳ ಕಿಸ್ ಪ್ರದರ್ಶನಕ್ಕೆ ಟಿಕೇಟು ಸ್ಕೋರ ಮಾಡಲು ನಡೆಸುವ ಪ್ರಯತ್ನಗಳ ಕುರಿತಂತೆಯಿದೆ.
ಇದಾದ ಮುಂದಿನ ತಿಂಗಳು, ವರ್ಲ್ಡ್ ಚ್ಯಾಂಪಿಯನ್ಷಿಪ್ ವ್ರೆಸ್ಲಿಂಗ್, ಸಹಯೋಗದೊಂದಿಗೆ ದಿ ಕಿಸ್ ಡೆಮನ್ ಎನ್ನುವ ಕಿಸ್ ವಿಷಯವಾಧರಿಸಿದ ವ್ರೆಸ್ಲರ್‌ನನ್ನು (ಕುಸ್ತಿ ಪಟು)ರೂಪಿಸಿದರು. ಇವನ ಮುಖವನ್ನು ಸಿಮ್ಮನ್ಸ್ ಹೋಲುವ ಹಾಗೆ ರೂಪಿಸಲಾಗಿತ್ತು. ಈ ಪಾತ್ರವನ್ನು ಪರಿಚಯಿಸುವ ಸಲುವಾಗಿ ತಂಡ WCW ಮಂಡೆ ನೈಟ್ರೊ  ಎನ್ನುವ ನೇರ ಪ್ರಸಾರ ಕಾರ್ಯಕ್ರಮದಲ್ಲಿ ಪಾಲ್ಗೊಂಡು "ಗಾಡ್ ಆಫ್ ತಂಡರ್" ಪ್ರದರ್ಶನ ನಡೆಸಿಕೊಟ್ಟರು. ಒಂದು ಹಾಡಿನ ಒಂದು-ರಾತ್ರಿ ಪ್ರದರ್ಶನದಿಂದ ಬ್ಯಾಂಡ್ $500,000 ಸಂಪಾದಿಸಿತು. WCW ರ ಮುಖ್ಯಸ್ಥ ಎರಿಕ್ ಬಿಶ್ಚಾಫ್, ನನ್ನು ಅದೆ ವರ್ಷ ಸೆಪ್ಟೆಂಬರ್ ನಲ್ಲಿ ವಜಾಮಾಡಿದ ಮೇಲೆ, ಕಿಸ್ ಜೊತೆಯಿದ್ದ ಎಲ್ಲಾ ಸಂಬಂಧವನ್ನು WCW ಕಡಿದುಕೊಂಡಿತು, ಹೀಗಾಗಿ ಈ ಪಾತ್ರ ಅಲ್ಪ ಕಾಲ ಜೀವಿಸಿತು. ಕಿಸ್ 2000ರ ಪ್ರಾರಂಭದಲ್ಲಿ U.S. ಫೇರ್ವೆಲ್ ಟೂರ್ ಎನ್ನುವ ತಮ್ಮ ಕೊನೆಯ ಪ್ರವಾಸವನ್ನು ಬೇಸಿಗೆಯಲ್ಲಿ ಆಯೋಜಿಸುವುದಾಗಿ ಘೋಷಿಸಿದರು. ಇದು ಬ್ಯಾಂಡಿನ ಕೊನೆಯ ಪ್ರವಾಸ ಎಂದು ಹೇಳಲಾದರೂ, ಇದು ಬ್ಯಾಂಡಿನ ಮೂಲ ಸದಸ್ಯರು ಒಟ್ಟಗೆ ಮಾಡಿದ ಕೊನೆಯ ಪ್ರವಾಸ. ಈ ಪ್ರವಾಸ ಮಾರ್ಚಿ 12, 2000ರಲ್ಲಿ ಪ್ರಾರಂಭವಾಯಿತು. ಈ ತಂಡ, ತಮ್ಮ ಪ್ರವಾಸಕ್ಕೆ ಹೆಚ್ಚಿನ ಕಾರ್ಯಕ್ರಮಗಳನ್ನು ಘೋಷಿಸಿದರು. ಇದು ಏಪ್ರಿಲ್ 2001 ರ ವರೆಗೆ ನಡೆಯಿತು. ಅದೇ ವರ್ಷದಲ್ಲಿ ಕಂಪ್ಯೂಟರ್ ಗೇಮ್ ಕೂಡ ಬಿಡುಗಡೆಯಾಯಿತು.Kiss: Psycho Circus: The Nightmare Child
ಪುನರ್ಮಿಲನದ ಬಳಿಕ (2001-2008)
ಈ ಬ್ಯಾಂಡ್ ಅನ್ನು 2001ರ ಪ್ರಾರಂಭದಲ್ಲಿ ವಿಸರ್ಜಿಸಲು ನಿರ್ಧರ ಮಾಡಲಾಗಿತ್ತು. ಇವರ ಸಂಪೂರ್ಣ ವೃತ್ತಿ ಜೀವನ ಒಳಗೊಂಡ "ದಿ ಬಾಕ್ಸ್ ಸೆಟ್ " ಎಂಬ ಶೀರ್ಷಿಕೆಯಿದ್ದ (ಐದು ಸಿ.ಡಿ. ಗಳಲ್ಲಿ 94 ಹಾಡುಗಳು)ಆಲ್ಬಂಗಳ ಸಂಗ್ರಹವನ್ನು ನವೆಂಬರ್ ನಲ್ಲಿ ಬಿಡುಗಡೆಯಾಯಿತು. ಆ ವರ್ಷದ ಬೇಸಿಗೆಯಲ್ಲಿ ಕಿಸ್ ಮರ್ಚಂಡೈಸ್ ನ ಭಾಗವಾಗಿ ಕಿಸ್ ಕಾಸ್ಕೆಟ್ ಎನ್ನುವ ವಸ್ತುವನ್ನು ಬಿಡುಗಡೆ ಮಾಡಲಾಯಿತು. ಇದನ್ನು ಇಲ್ಲಿಯವರೆಗಿನ ಕಿಸ್ ಮರ್ಚಂಡೈಸ್ ಗಳಲ್ಲಿಯೆ ಅತಿರೇಕದ ವಸ್ತು ಎಂದು ಅಭಿಪ್ರಾಯಪಡಲಾಗುತ್ತಿದೆ. ಕಿಸ್ ಕಾಸ್ಕೆಟ್ ಅನ್ನು ಪರಿಚಯಿಸುತ್ತಾ, ಸಿಮ್ಮನ್ಸ್ " ನನಗೆ ಬದುಕಲು ಇಷ್ಟ, ಆದರೆ ಇದು ಇದರ ಪರ್ಯಾಯ ಬಹಳ ಚೆನ್ನಾಗಿರುವ ಹಾಗೆ ತೋರಿಸುತ್ತದೆ" ಎಂದು ವ್ಯಂಗ್ಯವಾಗಿ ನುಡಿದನು.
ಡಿಸೆಂಬರ್ 4, 2001 ರಂದು, ನ್ಯಾಷನಲ್ ಅಕಾಡೆಮಿ ಆಫ್ ರೆಕಾರ್ಡಿಂಗ್ ಆರ್ಟ್ಸ್ ಅಂಡ್ ಸೈಅನ್ಸ್ ("ದಿ ರೆಕಾರ್ಡಿಂಗ್ ಅಕಾಡೆಮಿ") ಹೀರೊಸ್ ಆವಾರ್ಡ್, NARAS ನ್ಯೂಯಾರ್ಕ್ ವಿಭಾಗದಲ್ಲಿ ನಡೆಸಿದ ಸಮಾರಂಭದಲ್ಲಿ ಸನ್ಮಾನಿತರಾದವರಲ್ಲಿ ಕಿಸ್ ಕೂಡ ಒಬ್ಬರು. NARAS ಯುನೈಟೆಡ್ ಸ್ಟೇಟ್ಸ್ ನಾದ್ಯಂತ 12 ವಿಭಾಗಗಳನ್ನು ಹೊಂದಿದೆ. ಹೀಗಾಗಿ ವರ್ಷವಿಡಿ 12 ಸಮಾರಂಭಗಳು ನಡೆಯುತ್ತದೆ. ಅಯಾ ವಿಭಾಗಕ್ಕೆ ಹತ್ತಿರವಾಗಿರುವ ಶ್ರೇಷ್ಟರನ್ನು ಗುರುತಿಸಿ ಸನ್ಮಾನಿಸಲಾಗುತ್ತದೆ. ಈ ಸನ್ಮಾನವನ್ನು NARAS "ರೆಕಾರ್ಡಿಂಗ್ ಆಕಾಡೆಮಿ ಹಾನರ್ಸ್" ಎಂದು ಮರುನಾಮಕಾರಣ ಮಾಡಿದೆ. ಈ ಸನ್ಮಾನವನ್ನು ಪಡೆಯುವುದರೊಂದಿಗೆ, ಗ್ರ್ಯಾಮಿ ಪ್ರಶಸ್ತಿಗಳ ಜೀವಮಾನ ಸಾಧನೆಯ ಪ್ರಶಸ್ತಿಯ ನಂತರ NARAS ನ ಎರಡನೇ ಅತೀ ಶ್ರೇಷ್ಟ ಸನ್ಮಾನವೆಂದು ಪರಿಗಣಿಸಲ್ಪಡುವ ಸನ್ಮಾನವನ್ನು ಪಡೆದ ಹಾಗೆ ಆಯಿತು.
ಮಾರ್ಚಿ 6, 2002ರಂದು ಕಿಸ್ ಜಮೈಕಾದ ಟ್ರೆಲಾನಿಯ ವಿಹಾರಧಾಮವೊಂದರಲ್ಲಿ ಖಾಸಗಿ ಗೋಷ್ಟಿಯನ್ನು(ಕಾನ್ಸರ್ಟ್) ನಡೆಸಿದರು. ಬ್ಯಾಂಡಿನೊಂದಿಗೆ ಫ್ರೆಹ್ಲಿಯ ಒಪ್ಪಂದವು ಮುಗಿದಿದ್ದ ಕಾರಣ,ಅವನು ಪ್ರದರ್ಶನದಲ್ಲಿ ಪಾಲ್ಗೊಲಿಲ್ಲ. ಆತನ ಸ್ಥಾನಕ್ಕೆ ಟಾಮಿ ಥಾಯರ್ ನನ್ನು ನೇಮಿಸಿಕೊಳ್ಳಲಾಯಿತು. ಈತ, ಫ್ರೆಹ್ಲಿಯ ಸ್ಪೇಸ್ ಮ್ಯಾನ್ ಮೇಕ್ಅಪ್ ಮತ್ತು ವೇಷಭೂಷಣವನ್ನು ಕಿಸ್ ನೊಂದಿಗಿನ ತನ್ನ ಮೊದಲ ಲೈವ್ ಪ್ರದರ್ಶನಕ್ಕೆ ಹಾಕಿಕೊಂಡ. ಅದೇ ತಿಂಗಳು, ಬ್ಯಾಂಡ್ (ಥಾಯರ್ ಜೊತೆಯಲ್ಲಿ) ಅಮೇರಿಕಾದ ದಟ್ 70ಸ್ ಷೋ ಎನ್ನುವ ಅಮೇರಿಕನ್ ಸಿಟ್ಕಾಂ ಗೆ ಕಾರ್ಯಕ್ರಮವೊಂದರಲ್ಲಿ ಪಾಲ್ಗೊಂಡರು. (ಸಿಟ್ಕಾಂ: ಹಾಸ್ಯಭರಿತ ದೊರದರ್ಶನ/ರೇಡಿಯೊ ಸರಣಿ)  "ದಟ್ 70ಸ್ ಕಿಸ್ ಷೋ", ಆಗಸ್ಟ್ 2002 ರಲ್ಲಿ ಬಿತ್ತರವಾಯಿತು. ಥಾಯರ್, ಪುನಃ ಏಪ್ರಿಲ್ 2002ರಲ್ಲಿ ಕಿಸ್ ಜೊತೆಯಲ್ಲಿ ಡಿಕ್ ಕ್ಲಾರ್ಕ್ಸ್ ಅಮೇರಿಕನ್ ಬ್ಯಾಂಡ್ ಸ್ಟಾಂಡ್ 50ಥ್ ಆನಿವರ್ಸರಿ  ಎನ್ನುವ ಕಾರ್ಯಕ್ರಮದಲ್ಲಿ "ಡೆಟ್ರಾಯಿಟ್ ರಾಕ್ ಸಿಟಿ" ಯನ್ನು (ಮೊದಲೆ ಮುದ್ರಣವಾಗಿದ್ದ  ಸಂಗೀತಕ್ಕೆ ಧ್ವನಿಗೂಡಿಸಿ)ಪ್ರದರ್ಶನವನ್ನು ಕೊಟ್ಟನು. ಈ ಕಾರ್ಯಕ್ರಮವನ್ನು ಮೇ 3ರಂದು ಪ್ರಸಾರಮಾಡಲಾಯಿತು.
ಕಿಸ್, ಫ್ರೆಬ್ರವರಿ 2003ರಲ್ಲಿ ಅಸ್ಟ್ರೇಲಿಯಾಗೆ ಪ್ರಯಾಣ ಮಾಡಿ,ಅಲ್ಲಿ ಮೇಲ್ಬೊರ್ನಿನ  ಎಥಿಹಾಡ್ ಸ್ಟೇಡಿಯಂನಲ್ಲಿ(ಮುಂಚೆ ಟೆಲ್ ಸ್ಟ್ರಾ ಡೋಮ್ ಎಂದು ಕೆರಯಲಾಗುತ್ತಿತ್ತು) ಮೇಲ್ಬೊರ್ನ್ ಸಿಂಫನಿ ಆರ್ಕೆಸ್ಟ್ರಾ ಜೊತೆಯಲ್ಲಿ ಧ್ವನಿಮುದ್ರಣ (ರೆಕಾರ್ಡ್) ನಡೆಸಿದರು.Kiss Symphony: Alive IV   ಥಾಯರ್ ಪುನಃ ಫ್ರೆಹ್ಲಿಯ ಬದಲು ನುಡಿಸಿದ. ಇದೇ ವೇಳೆಯಲ್ಲಿ ಪೀಟರ್ ಕ್ರಿಸ್ ತಂಡಕ್ಕೆ ಮರಳಿದ್ದ. ಈ ಆಲ್ಬಂ ಅನ್ನು ಮೊದಲು ಸ್ಯಾಂಕ್ಚುರಿ ರೆಕಾರ್ಡ್ಸ್ ಬಿಡುಗಡೆ ಮಾಡಿತು. ತರುವಾಯ, ಇದನ್ನು ಕಿಸ್ ನ ಇತರ ಹಾಡುಗಳ ಸ್ವಾಮ್ಯವನ್ನು ಹೊಂದಿರುವ ಯುನಿವರ್ಸಲ್ ಮ್ಯೂಸಿಕ್ ಗ್ರೂಪ್ ಗೆ ಮಾರಲಾಗಿದೆ.
ಫೇರ್ವೆಲ್ ಪ್ರವಾಸವ ಮುನ್ನ ಇದು ತಂಡದ ಕೊನೆಯ ಪ್ರವಾಸವೆಂದು ಹೇಳಿಕೊಂದರು ಸಹ, ಕಿಸ್ 2003ರಲ್ಲಿ ಏರೋಸ್ಮಿತ್ ಜೊತೆಯಲ್ಲಿ ಕೊ-ಹೆಡ್ ಲೈನಿಂಗ್ ಪ್ರವಾಸ ಮಾಡುವುದಾಗಿ ಘೋಷಿಸಿತು. ಫ್ರೆಹ್ಲಿ ಬ್ಯಾಂಡಿನಿಂದ ಶಾಶ್ವತವಾಗಿ ಹೊರಬರುತಿರುವುದಾಗಿ ಘೋಷಿಸಿದ. ಫೇರ್ವೆಲ್ ಪ್ರವಾಸ ನಿಜಕ್ಕೂ ಕಿಸ್ ನ ಕೊನೆಯ ಪ್ರವಾಸ ಎಂದು ತಾನು ನಂಬುವುದಾಗಿ ತಿಳಿಸಿದ. ಮೇಲಾಗಿ, ತಾನು ಏರೋಸ್ಮಿತ್ ಜೊತೆಯಲ್ಲಿ ಪ್ರದರ್ಶನ ಮಾಡುಲು ಇಷ್ಟಪಡುವುದಿಲ್ಲ ಎಂದು ಹೇಳಿದ. ಫ್ರೆಹ್ಲಿಯ ಸ್ಥಾನಕ್ಕೆ ಶಾಶ್ವತವಾಗಿ ಥಾಯರ್ ಅನ್ನು ನೇಮಿಸಿಕೊಳ್ಳಲಾಯಿತು. ಕಿಸ್ ಪುನರ್ಮಿಲನದ ಘಟ್ಟದ ನಂತರದ ದಿನಗಳನ್ನು ಪ್ರವೇಶಿಸುತ್ತಿದ್ದ ಹಾಗೆಯೆ, ಬ್ಯಾಂಡ್ ತನ್ನ ಹೊಸ ಕ್ರಮಾಂಕಕ್ಕೆ ಹೊಂದಿಕೊಳ್ಳತೊಡಗಿತು. ಇದರಲ್ಲಿ "ಸ್ಪೇಸ್ ಏಸ್" ಆಗಿ ಥಾಯರ್, "ದಿ ಕ್ಯಾಟ್ ಮ್ಯಾನ್" ಆಗಿ ಸಿಂಗರ್ ಕಾಣಿಸಿಕೊಳ್ಳತೊಡಗಿದರು. ಈ ಪ್ರವಾಸದಲ್ಲಿ ಪೀಟರ್ ಕ್ರಿಸ್ ಇರುವಾಗಲೆ, ತಂಡ USD $1,000 ಮೌಲ್ಯದ "ಪ್ಲಾಟಿನಂ" ಟಿಕೇಟ್ ಪ್ಯಾಕೇಜ್ ಎನ್ನುವ ಅತೀ ದುಬಾರಿ ಪ್ಯಾಕೇಜ್ ಅನ್ನು ಬಿಡುಗಡೆ ಮಾಡಿತು. ಈ ಪ್ಯಾಕೇಜ್ ಅಡಿಯಲ್ಲಿ ಆಭಿಮಾನಿಗಳಿಗೆ ಮೊದಲ ಐದು ಸಾಲುಗಳ ಆಸನವಷ್ಟೆ ಅಲ್ಲದೆ ಕಿಸ್ ತಂಡದೊಂದಿಗೆ ಭೇಟಿ ಮಾಡಿ ಮಾತನಾಡ ಬಹುದಿತ್ತು. ಇದರ ಜೊತೆಗೆ ಬ್ಯಾಂಡಿನ ಜೊತೆಗೆ ಪೋಟೊ ಕೂಡ ತೆಗೆಸಿಕೊಳ್ಳಬಹುದಿತ್ತು. ಈ ಪ್ರವಾಸದಿಂದ 2003ರಲ್ಲಿ US$64 ದಶಲಕ್ಷಗಳಷ್ಟು ಅದಾಯ ಗಳಿಸಿತು, ಇದು ಆ ವರ್ಷದಲ್ಲಿ #7 ರ ಸ್ಠಾನವನ್ನು ಪಡೆಯಿತು.
ಕ್ರಿಸ್ ಸ ಒಪ್ಪಂದ ಮಾರ್ಚಿ 2004ರಲ್ಲಿ ಮುಗಿದಾಗ ಸಿಮ್ಮನ್ಸ್ ಮತ್ತು ಸ್ಟಾನ್ಲಿ ಅದನ್ನು ನವೀಕರಿಸಲಿಲ್ಲ. ಕ್ರಿಸ್, ತನ್ನ ವೆಬ್ ಸೈಟ್ ನಲ್ಲಿ, "ಮುಂಬರುವ ಪ್ರವಾಸಗಳಲ್ಲಿ ನಾನು ಭಾಗವಹಿಸುವುದರ ಬಗ್ಗೆ ಯಾರು ನನ್ನನಾಗಲಿ, ನನ್ನ ವಕೀಲರನ್ನಾಗಲಿ ಸಂಪರ್ಕಿಸಲಿಲ್ಲ. ತಂಡವನ್ನು ಸ್ಥಾಪಿಸಿದ ಸದಸ್ಯರಲ್ಲಿ ಒಬ್ಬನಾದ ನನಗೆ ಹಾಗು ಬ್ಯಾಂಡನ್ನು ಜಗತ್ತಿನ ಅತೀ ದೊಡ್ಡ ಬ್ಯಾಂಡ್ ಆಗಿಸಿರುವ ನಮ್ಮ ಅಭಿಮಾನಿಗಳಿಗೆ ಈ ವಿಷಯವು ಅವಮಾರ್ಯದೆಯ ಹಾಗೆ ತೋರುತ್ತದೆ." ಎಂದು ಹೇಳಿದ್ದಾನೆ. ಕ್ರಿಸ್ 2004ರಲ್ಲಿ ಎಡ್ಡಿ ಟ್ರಂಕ್ ರೊಂದಿಗಿನ ರೇಡಿಯೋ ಸಂದರ್ಶನದಲ್ಲಿ ಸಿಮ್ಮನ್ಸ್ ಮತ್ತು ಸ್ಟಾನ್ಲಿ ಇಬ್ಬರು ಸೇರಿ ಹೊಸ ಕಿಸ್ ಪ್ರಾರಂಭಿಸುತ್ತಾರೆ ಎಂದು ತಿಳಿಸಿದನು. ಮುಂದುವರೆದು, ಕ್ರಿಸ್ ತನಗೆ ವಯಸ್ಸಾಗಿದೆಯೆಂದು(ಕ್ರಿಸ್ ಸಿಮ್ಮನ್ಸ್ ಗಿಂತ ಕೇವಲ ನಾಲ್ಕು ವರ್ಷ ದೊಡ್ಡವನಾದರೂ ಕೂಡ) ಎರಡು ಗಂಟೆಗಳ ಕಾಲ ನುಡಿಸಲು ಸಾಧ್ಯವಿಲ್ಲ ಎಂದು ಕೂಡ ಹೇಳಿದನು. ಇದಾದ ಬಳಿಕ, ಕ್ರಿಸ್ ಸ್ಥಾನಕ್ಕೆ ಸಿಂಗರ್ ಅನ್ನು ಶಾಶ್ವತವಾಗಿ ನೇಮಿಸಲಾಯಿತು.
ರಾಕ್ ದಿ ನೇಷನ್ ಟೂರ್ ಮುಗಿದ ಬಳಿಕ ಕಿಸ್ ಕೆಲವು ವರ್ಷಗಳ ಕಾಲ ಆಗೊಮ್ಮೆಈಗೊಮ್ಮೆ ಕೆಲವು ಪ್ರದರ್ಶನಗಳನ್ನು ಮಾತ್ರ ಕೊಟ್ಟಿತು. ಈ ತಂಡ 2005ರಲ್ಲಿ ಎರಡು ಪ್ರದರ್ಶನವನ್ನು, 2006ರಲ್ಲಿ ಆರು ಪ್ರದರ್ಶನವನು ಕೊಟ್ಟಿತು. 2006ರ ಆರು ಪ್ರದರ್ಶನಗಳ ಪೈಕಿ, 2006ರ ಉಡೊ ಮ್ಯೂಸಿಕ್ ಫೆಸ್ಟಿವಲ್ ನ(ಉಡೊ ಸಂಗೀತ ಹಬ್ಬ)ಎರಡು ಹೆಡ್ ಲೈನಿಂಗ್ ಪ್ರದರ್ಶನಗಳನ್ನು(ಜೂಲೈ 22 ಮತ್ತು 23), ಒಳಗೊಂಡಂತೆ ನಾಲ್ಕು ಪ್ರದರ್ಶನಗಳನ್ನು ಜೂಲೈನಲ್ಲಿ ನಡೆಸಿಕೊಟ್ಟಿತು. ಕಿಸ್ 2007ರಲ್ಲಿ ನಾಲ್ಕು ಗೋಷ್ಟಿಗಳನ್ನು ಜೂಲೈನಲ್ಲಿ ನಡೆಸಿತು(ಜೂಲೈ ಕಾನ್ಸರ್ಟ್). ಇವುಗಳ ಪೈಕಿ ಮೂರಕ್ಕೆ ಹಿಟ್ ಅಂಡ್ ರನ್ ಟೂರ್ ಎಂದು ಕರೆಯಲಾಯಿತು. ಜೂಲೈ 27 ರ ಕೊನೆಯ ಪ್ರದರ್ಶನಕ್ಕಿಂತ ಮುಂಚೆ ಸ್ಟಾನ್ಲಿಗೆ ಹೃದಯದ ಬಡಿತ ಹೆಚ್ಚಾದ ಕಾರಣ, ಆಸ್ಟತ್ರೆಗೆ ಸೇರಿಸಲಾಯಿತು. ಅವನ ಗೈರುಹಾಜರಿಯಲ್ಲಿ, ಕಿಸ್ ಗೋಷ್ಟಿಯನ್ನು(ಕಾನ್ಸರ್ಟ್), ಅದೆ ಮೊದಲ ಬಾರಿಗೆ ಮೂರು ಜನ ಪ್ರಸ್ತುತ ಪಡಿಸಿದರು. ಸ್ಟಾನ್ಲಿ ತಂಡದೊಂದಿಗಿನ 34 ವರ್ಷದ ಅವಧಿಯಲ್ಲಿ, ಗೋಷ್ಟಿಯನ್ನು (ಕಾನ್ಸರ್ಟ್) ತಪ್ಪಿಸಿಕೊಂಡದ್ದು ಇದೇ ಮೊದಲು.
ಕಿಸ್ (ಕ್ವೀನ್, ಡೆಪ್ ಲೆಪ್ಪಾರ್ಡ್, ಮತ್ತು ಜೂಡಾಸ್ ಪ್ರೀಸ್ಟ್ ಜೊತೆಯಲ್ಲಿ), ಲಾಸ್ ವೇಗಾಸ್ ನಲ್ಲಿ ಮೇ 25 ರಂದು ನಡೆದ "VH1 ರಾಕ್ ಹಾನರ್ಸ್" ನ ಮೊದಲ ವಾರ್ಷಿಕ ಸಮಾರಂಭದಲ್ಲಿ ಸನ್ಮಾನಿಸಲ್ಪಟ್ಟರು. ಏಪ್ರಿಲ್ 9, 2006 ರ ಆಸೋಸಿಯೆಟೆಡ್ ಪ್ರೆಸ್ ಈ ಸಮಾರಂಭದ ಕುರಿತು ಹೀಗೆ " ರಾಕ್ ಅಂಡ್ ರೋಲ್ ಆಫ್ ಫೇಮ್ ಗೆ ಒಂದು ಪ್ರತಿಸ್ಪರ್ಧಿ ಬಂದ ಹಾಗೆ ತೋರುತ್ತದೆ" ಬರೆಯಿತು. ರಾಬ್ ಸಾಂಬಿ(ಗಾಯನ),ಸ್ಲಾಶ್ (ಗಿಟಾರ್), ಸ್ಕಾಟ್ ಐಯಾನ್(ಬ್ಯಾಸ್) ಮತ್ತು ಸೂಪರ್ ನೋವಾದ ಸದಸ್ಯರಾಗಿದ್ದ ಟಾಮಿ ಲೀ(ಡ್ರಮ್ಸ್) ಮತ್ತು ಗಿಲ್ಬಿ ಕಾರ್ಲ್ಕ್ (ಗಿಟಾರ್) - ಇವರೆಲ್ಲಾ ಇದ್ದ ಟ್ರಿಬ್ಯೂಟ್ ಬ್ಯಾಂಡ್, ಏಸ್ ಫ್ರೆಹ್ಲಿ ಜೊತೆಯಲ್ಲಿ "ಗಾಡ್ ಆಫ್ ಥಂಡರ್" ಅನ್ನು ಪ್ರದರ್ಶಿಸಿದರು.
ಜೂನ್ 2006ರಲ್ಲಿ ಜೀನ್ ಸಿಮ್ಮನ್ಸ್ ಮತ್ತು ಪಾಲ್ ಸ್ಟಾನ್ಲಿ, ಸೌತ್ ಕ್ಯಾರೋಲಿನಾದ ಮೈರಟಲ್ ಬೀಚಿನಲ್ಲಿರುವ ಕಿಸ್ ಕಾಫಿಹೌಸ್ ನ ಪ್ರಾರಂಭೊತ್ಸವದಲ್ಲಿ ಭಾಗವಹಿಸಿದರು. ಆಕ್ಟೊಬರ್ 15, 2006ರಂದು ಲಾಂಗ್ ಐಲಾಂಡ್ ಮ್ಯೂಸಿಕ್ ಹಾಲ್ ಆಫ್ ಫೇಮ್ ಪಟ್ಟಿಗೆ ಮೊದಲು ಸೇರಿಸಲ್ಪಟ್ಟ ಕಲಾವಿದಲ್ಲಿ ಸಿಮ್ಮನ್ಸ್, ಸ್ಟಾನ್ಲಿ ಮತ್ತು ಕ್ರಿಸ್ ಕೂಡ ಇದ್ದರು. ಇವರ ಜೊತೆಯಲ್ಲಿ ಕಲಾವಿದರಾದ ನೀಲ್ ಡೈಯಮಂಡ್, ಬಿಲ್ಲಿ ಜೊಯಲ್, ಲೂಯಿಸ್ ಆರ್ಮ್ ಸ್ಟ್ರಾಂಗ್, ದಿ ರಾಮೊನ್ಸ್, ಮತ್ತು ಟೊನಿ ಬೆನೆಟ್ ಕೂಡ ಈ ಪಟ್ಟಿಯಲ್ಲಿ ಹೆಸರನ್ನು ಪಡೆದರು.
ವರ್ಗ:Kiss (band) ವರ್ಗ:American hard rock musical groups ವರ್ಗ:New York heavy metal musical groups ವರ್ಗ:New York City musical groups ವರ್ಗ:Bands with fictional stage personas ವರ್ಗ:Musical groups established in 1972 ವರ್ಗ:1970s music groups ವರ್ಗ:1980s music groups ವರ್ಗ:1990s music groups ವರ್ಗ:2000s music groups ವರ್ಗ:2010s music groups ವರ್ಗ:Musical quartets ವರ್ಗ:ಪಾಶ್ಚಾತ್ಯ ಸಂಗೀತಗಾರರು
ಎನ್. ರಂಗನಾಥ ಶರ್ಮಾ
ಮಹಾಮಹೋಪಾಧ್ಯಾಯ ವಿದ್ವಾನ್ ಡಾ. '''ಎನ್. ರಂಗನಾಥ ಶರ್ಮಾ''' (ಜನನ:೧೯೧೬, ಮರಣ: ಜನವರಿ ೨೫,೨೦೧೪) ಕನ್ನಡ ಮತ್ತು ಸಂಸ್ಕೃತ ಭಾಷೆಗಳಲ್ಲಿ ಪ್ರಕಾಂಡ ಪಂಡಿತರಾಗಿದ್ದರು. ಈ ಎರಡು ಭಾಷೆಗಳ ವ್ಯಾಕರಣದ ವಿಚಾರದಲ್ಲಿ ಅವರಿಗೆ ಅಪ್ರತಿಮ ವೈದಗ್ಧ್ಯವಿತ್ತು. ಇವರು ಹಲವಾರು ವಿದ್ವತ್‍ಪೂರ್ಣ ಗ್ರಂಥಗಳನ್ನು ರಚಿಸಿದ್ದಾರೆ ಹಾಗೂ ಹಲವಾರು ಕೃತಿಗಳನ್ನು ಸಂಸ್ಕೃತದಿಂದ ಕನ್ನಡಕ್ಕೆ ಅನುವಾದಿಸಿದ್ದಾರೆ.
ಜೀವನ
ವಿದ್ವಾನ್ ರಂಗನಾಥ ಶರ್ಮಾ ಶಿವಮೊಗ್ಗ ಜಿಲ್ಲೆಯ ಸೊರಬ ತಾಲ್ಲೂಕಿನ ನಡಹಳ್ಳಿ ಗ್ರಾಮದಲ್ಲಿ ತಿಮ್ಮಪ್ಪ ಮತ್ತು ಜಾನಕಮ್ಮನವರ ಮಗನಾಗಿ ಜನವರಿ ೭, ೧೯೧೬ರಂದು ಹುಟ್ಟಿದರು. ರಂಗನಾಥಶರ್ಮರ ಪ್ರಾಥಮಿಕ ವಿದ್ಯಾಭ್ಯಾಸ ನಡಹಳ್ಳಿಯಲ್ಲಿಯೂ, ಮಾಧ್ಯಮಿಕ ವಿದ್ಯಾಭ್ಯಾಸವು ಸೊರಬದಲ್ಲಿಯೂ ನೆರವೇರಿತು. ತಂದೆ ಹಾಗೂ ಚಿಕ್ಕಪ್ಪನವರು ಸಂಸ್ಕೃತದಲ್ಲಿ ಮಹಾನ್ ಪಂಡಿತರೆನಿಸಿದ್ದು ರಂಗನಾಥಶರ್ಮರ ಮೇಲೆ ಅಗಾಧ  ಪ್ರಭಾವ ಬೀರಿತ್ತು. ಕಿತ್ತು ತಿನ್ನುವ ಬಡತನದ ಮಧ್ಯೆಯೂ ಬಾಲಕ ರಂಗನಾಥಶರ್ಮರಲ್ಲಿ ಓದಿನ ಹಂಬಲ ಮನೆಮಾಡಿತ್ತು. ಅವರಿಗೆ ಇಂಗ್ಲಿಷ್ ಕಲಿಯುವುದಕ್ಕೆ ತುಂಬಾ ಆಸೆ ಇತ್ತು. ಆದರೆ ಹೈಸ್ಕೂಲು ಸೇರಲು ಅವಕಾಶ ಇದ್ದುದು ಸಮೀಪವೆಂದರೆ ಶಿವಮೊಗ್ಗದಲ್ಲಿ ಮಾತ್ರ. ಜೊತೆಗೆ ಊಟ-ವಸತಿಯ ಯೋಚನೆಯೂ ದೊಡ್ಡದಾಗಿತ್ತು. ಹೀಗಾಗಿ, ಕನ್ನಡ-ಸಂಸ್ಕೃತಗಳನ್ನು ಅಧ್ಯಯನ ಮಾಡಿದರೆ ಉಪಾಧ್ಯಾಯರ ವೃತ್ತಿಯಾದರೂ ದೊರೆತು ಹೊಟ್ಟೆ ಹೊರೆದೀತೆಂಬ ಯೋಚನೆಯಲ್ಲಿ ಅಗಡಿ  ‘ಆನಂದವನ ಆಶ್ರಮ’  ವನ್ನು ಸೇರಿದರು. ಅಲ್ಲಿ ಸಂಸ್ಕೃತ ಕಲಿಯುವವರಿಗೆ ಉಚಿತ ಊಟ-ವಸತಿ ಇದ್ದದ್ದು ಅವರಿಗೆ ಆಕರ್ಷಕವಾದ ಆಹ್ವಾನವಾಗೇನೋ ಕಂಡುಬಂದಿತ್ತು. ಆದರೆ ಬಯಲು ಸೀಮೆಯು ಹುಡುಗನಿಗೆ ಅದು ಒಗ್ಗದ ಹವಾಮಾನವಾಗಿತ್ತು. ಹೀಗಾಗಿ ಮರಳಿ ಊರಿಗೆ ಬಂದು  ಕೆಳದಿ ಸಂಸ್ಕೃತ ಪಾಠಶಾಲೆಗೆ ಸೇರಿದರು. ಅಲ್ಲಿ ಕಾವ್ಯಪರೀಕ್ಷೆಯಲ್ಲಿ ಉತ್ತೀರ್ಣರಾಗಿ ಮುಂದಿನ ದಾರಿ ಹಿಡಿದದ್ದು ಬೆಂಗಳೂರಿನ ಜಯಚಾಮರಾಜೇಂದ್ರ ಕಾಲೇಜಿನತ್ತ. ಅಲ್ಲಿ ಹನ್ನೊಂದು ವರ್ಷ ಸತತ ಸಂಸ್ಕೃತ ಕಲಿಕೆ ನಡೆಸಿ ವ್ಯಾಕರಣ, ಅಲಂಕಾರ ಶಾಸ್ತ್ರದಲ್ಲಿ ಪಾಂಡಿತ್ಯ ಗಳಿಸಿದರು. ಜೊತೆಗೆ ಖಾಸಗಿಯಾಗಿ ಮದರಾಸಿನ ವಿಶ್ವವಿದ್ಯಾಲಯದ ಕನ್ನಡ ವಿದ್ವತ್ ಮತ್ತು ಮೈಸೂರಿನ ಕನ್ನಡ ಪಂಡಿತ ಪರೀಕ್ಷೆ ಪದವಿಗಳನ್ನು ತಮ್ಮದಾಗಿಸಿಕೊಂಡರು. ವಾರಾನ್ನ, ಭಿಕ್ಷಾನ್ನ, ಸ್ವಯಂ ಪಾಕಗಳ ಮೂಲಕ ಹೊಟ್ಟೆ ತುಂಬಿಸಿಕೊಳ್ಳುತ್ತಿದ್ದ ಅವರು ಓದಿನಲ್ಲಿ ಮಾತ್ರ ಸದಾ ಮುಂದೆ ಇದ್ದರು. ಊಟಕ್ಕೆ ತಟ್ಟೆ ಇಲ್ಲದೆ, ಎಲೆಗೆ ಕಾಸಿಲ್ಲದೆ ನೆಲದ ಮೇಲೆ ಊಟ ಮಾಡಿದ ದಿನಗಳೂ ಇತ್ತು. ೧೯೪೧ರಲ್ಲಿ ಸಾಗರ ತಾಲೂಕು ಮಂಚಾಲೆಯ ಕಮಲಾಕ್ಷಮ್ಮನವರನ್ನು ವಿವಾಹವಾದರು. ರಂಗನಾಥ ಶರ್ಮ-ಕಮಲಾಕ್ಷಮ್ಮ ದಂಪತಿಗೆ ಇಬ್ಬರು ಗಂಡು ಮಕ್ಕಳೂ ಇಬ್ಬರು ಹೆಣ್ಣುಮಕ್ಕಳೂ ಇದ್ದಾರೆ. ಕಮಲಾಕ್ಷಮ್ಮನವರು ೧೯೭೩ರಲ್ಲಿ ಅನಾರೋಗ್ಯದಿಂದ ತೀರಿಕೊಂಡರು. ರಂಗನಾಥ ಶರ್ಮಾ ಡಿವಿಜಿಯವರ ಆಪ್ತ ಒಡನಾಡಿಯೂ ಆಗಿದ್ದರು. ಇಂಥದೊಂದು ಒಡನಾಟದ ಉತ್ತುಂಗವನ್ನು ಮರುಳ ಮುನಿಯನ ಕಗ್ಗದಲ್ಲಿ ಕಾಣಬಹುದು. ಡಿವಿಜಿ ಕಾಲಕಾಲಕ್ಕೆ ಬರೆದಿರುವ ಕವಿತೆಗಳನ್ನು ಸಂಗ್ರಹಿಸಿ ಮರುಳ ಮುನಿಯನ ಕಗ್ಗದಲ್ಲಿ ಒಟ್ಟುಗೂಡಿಸಲಾಗಿದೆ. ಗೋಖಲೆ ಸಾರ್ವಜನಿಕ ಸಂಸ್ಥೆಯೊಂದಿಗೆ ಡಿವಿಜಿ ಅವರಿಗೆ ಸುದೀರ್ಘ ಕಾಲದ ಒಡನಾಟವಿದ್ದುದರಿಂದ ಅವರ ಸೊಸೆ ವಸಂತಮ್ಮ (ಬಿಜಿಎಲ್ ಸ್ವಾಮಿಯವರ ಧರ್ಮಪತ್ನಿ) ಕವಿತೆಗಳನ್ನು ಪ್ರಕಟಿಸುವ ಹಕ್ಕನ್ನು ಸಂಸ್ಥೆಗೆ ಬಿಟ್ಟುಕೊಟ್ಟರು. ಸಂಸ್ಥೆ ಇದಕ್ಕಾಗಿ ಸಮಿತಿಯೊಂದನ್ನು ರಚಿಸಿ ನಿಟ್ಟೂರು ಶ್ರೀನಿವಾಸ ರಾಯರನ್ನು ಅದರ ಅಧ್ಯಕ್ಷರನ್ನಾಗಿ ನೇಮಿಸಿತು. ಆ ಸಮಿತಿ ಡಿವಿಜಿಯವರ ಸಮಾನಮನಸ್ಕರೂ ಆಪ್ತರೂ ಆದಂಥ ಎನ್. ರಂಗನಾಥ ಶರ್ಮಾರವರಿಗೆ ಕವಿತೆಗಳ ಕರಡು ತಿದ್ದಲು ಅನುವು ಮಾಡಿಕೊಟ್ಟಿತು. ಎನ್. ರಂಗನಾಥ ಶರ್ಮಾರವರು ಕರಡು ತಿದ್ದುವ ಕಾರ್ಯವನ್ನು ಬಹಳ ಅಚ್ಚುಕಟ್ಟಾಗಿ ನಡೆಸಿಕೊಟ್ಟರು. ಕೆಲವೆಡೆ ಅಕ್ಷರಗಳು ಸ್ಪಷ್ಟವಿರಲಿಲ್ಲ, ಇನ್ನು ಕೆಲವೆಡೆ ಪದಗಳು ಬಿಟ್ಟುಹೋಗಿದ್ದುವು. ಈ ಎಲ್ಲಾ ಲೋಪಗಳನ್ನು ಛಂದಸ್ಸಿಗೂ ಅರ್ಥಕ್ಕೂ ಚ್ಯುತಿಯಾಗದಂತೆ ರಂಗನಾಥ ಶರ್ಮಾರವರು ನಿವಾರಿಸಿದರು. ರಂಗನಾಥ ಶರ್ಮಾರವರು ಸೇರಿಸಿದ ಪದಗಳನ್ನೂ ಸಾಲುಗಳನ್ನೂ ಒಳಗೊಂಡ ಕವಿತೆಗಳನ್ನು ಅನುಬಂಧವಾಗಿ ಸೇರಿಸಿದ್ದಾರೆ. ಈ ವಿವರಗಳನ್ನು ಮರುಳ ಮುನಿಯನ ಕಗ್ಗದ ಮುನ್ನುಡಿಯಲ್ಲಿ ಓದಬಹುದು. ಅಲ್ಲದೆ ಡಿ.ವಿ.ಜಿಯವರು ತಮ್ಮ ಕೃತಿಗಳಿಗಾಗಿ ಶರ್ಮರ ಸಲಹೆ ಪಡೆಯುತ್ತಿದ್ದರು. ಶರ್ಮರು ಡಿವಿಜಿಗೆ ಸರಿಸಾಟಿಯಾದ ವ್ಯಕ್ತಿಯಿಲ್ಲ ಎನ್ನುವಾಗ ಒಳ್ಳೆಯ ಕನ್ನಡ ಏನೆಂಬುದನ್ನು ಶರ್ಮರ ಕನ್ನಡ ತೋರಿಸುತ್ತದೆ ಎಂಬುದು ಡಿ.ವಿ.ಜಿ. ಮತ್ತು ವಿದ್ವಾಂಸರ ಅಭಿಪ್ರಾಯ.
ವಿದ್ಯಾಭ್ಯಾಸ
ರಂಗನಾಥ ಶರ್ಮರು ನಡಹಳ್ಳಿಯಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಪೂರೈಸಿದರು. ಕೆಳದಿ ಸಂಸ್ಕೃತ ಪಾಠಶಾಲೆಯಲ್ಲಿ ಮೂರು ವರ್ಷ ಕಲಿತು ಪ್ರಥಮ ಹಾಗೂ ಕಾವ್ಯ ಪರೀಕ್ಷೆಯಲ್ಲಿ ಉತ್ತೀರ್ಣರಾದರು. ಒಬ್ಬರೇ ಬೆಂಗಳೂರಿಗೆ ಬಂದು ವಾರಾನ್ನ ಮಾಡಿಕೊಂಡು, ಬೆಂಗಳೂರಿನ ಚಾಮರಾಜೇಂದ್ರ ಸಂಸ್ಕೃತ ಮಹಾ ಪಾಠ ಶಾಲೆಯಲ್ಲಿ ಸಾಹಿತ್ಯ ಪರೀಕ್ಷೆ ಮುಗಿಸಿದರು. ಅಲ್ಲಿಯೇ ಮುಂದಿನ ಶಾಸ್ತ್ರಾಭ್ಯಾಸ ಮಾಡಿ ವ್ಯಾಕರಣ, ಅಲಂಕಾರ, ವೇದಾಂತ ಶಾಸ್ತ್ರಗಳಲ್ಲಿ ವಿದ್ವತ್ ಪರೀಕ್ಷೆಯಲ್ಲಿ ಉತ್ತೀರ್ಣರಾದರು. ಮುಂದಕ್ಕೆ ಸ್ವಂತ ಪ್ರಯತ್ನದಿಂದ ಕನ್ನಡ ವಿದ್ವಾನ್ ಪರೀಕ್ಷೆಯಲ್ಲಿಯೂ ಉತ್ತೀರ್ಣರಾದರು.
ಅಧ್ಯಾಪನ
ರಂಗನಾಥ ಶರ್ಮರು ಸ್ವಲ್ಪ ಕಾಲ ಪ್ರೌಢಶಾಲಾ ಅಧ್ಯಾಪಕರಾಗಿ ಕಾರ್ಯ ನಿರ್ವಹಿಸಿ, ಬೇಲೂರಿನ ಸಂಸ್ಕೃತ ಪಾಠಶಾಲೆಯಲ್ಲಿ ಅಧ್ಯಾಪಕರಾಗಿ ಉದ್ಯೋಗ ಕೈಗೊಂಡರು. ನಂತರ ತಾವು ಕಲಿತ ಬೆಂಗಳೂರಿನ ಚಾಮರಾಜೇಂದ್ರ ಸಂಸ್ಕೃತ ಮಹಾವಿದ್ಯಾಲಯದಲ್ಲಿ ೧೯೪೮ರಲ್ಲಿ ವ್ಯಾಕರಣ ಅಧ್ಯಾಪಕರಾಗಿ ನೇಮಕಗೊಂಡರು. ಸುದೀರ್ಘ ಅವಧಿಗೆ ಸೇವೆ ಸಲ್ಲಿಸಿ ೧೯೭೬ ರಲ್ಲಿ ಪ್ರಾಧ್ಯಾಪಕರಾಗಿ ನಿವೃತ್ತರಾದರು.
ಸಂಪಾದಿತ ಕೃತಿಗಳು
ರಂಗನಾಥ ಶರ್ಮರು ಕನ್ನಡದಲ್ಲಿ ೨೨, ಸಂಸ್ಕೃತದಲ್ಲಿ ೧೧ ಕೃತಿಗಳನ್ನು ರಚಿಸಿದ್ದಾರೆ. ೧೭ಕ್ಕೂ ಹೆಚ್ಚು ಕೃತಿಗಳನ್ನು ಅನುವಾದಿಸಿದ್ದಾರೆ. ಶ್ರೀಮದ್ ವಾಲ್ಮೀಕಿ ರಾಮಾಯಣ, ವಿಷ್ಣು ಪುರಾಣ, ಭಾಗವತಗಳನ್ನು ಆಧುನಿಕ ಕನ್ನಡದಲ್ಲಿ ಅನುವಾದಿಸಿದ್ದಾರೆ. ಅನೇಕ ಹಳಗನ್ನಡ ಕಾವ್ಯಗಳನ್ನು ಹೊಸಗನ್ನಡದಲ್ಲಿ ನೀಡಿದ್ದಾರೆ. ಸಂದರ್ಭಸೂಕ್ತಿ, ಸೂಕ್ತಿ-ವ್ಯಾಪ್ತಿ, ಅಮರಕೋಶ, ಭಗವದ್ಗೀತೆ, ವ್ಯಾಸತಾತ್ಪರ್ಯ ನಿರ್ಣಯ ಇವುಗಳ ಮೂಲ ಅನುವಾದಗಳು, ಸಂಸ್ಕೃತಂ ನಾಮ ದೈವೀವಾಕ್, ಇತ್ಯಾದಿಗಳು ಇವರ ಸಂಸ್ಕೃತ ಕೃತಿಗಳಲ್ಲಿ ಪ್ರಸಿದ್ಧವಾದುವು. ರಂಗನಾಥ ಶರ್ಮರು ಶ್ರೀಮದ್ ಮಾಧವೀಯ ಶಂಕರ ದಿಗ್ವಿಜಯವನ್ನು ಸಂಗ್ರಹಿಸಿ ಶ್ರೀ ಶಂಕರಚರಿತಾಮೃತಮ್ ಎಂಬ ಶಂಕರರ ಜೀವನಚರಿತ್ರೆಯನ್ನು ಸಂಸ್ಕೃತದಲ್ಲಿ ಅನುಷ್ಟುಪ್ ಛಂದಸ್ಸಿನಲ್ಲಿ ಬರೆದು ಕನ್ನಡ ಅನುವಾದವನ್ನೂ ನೀಡಿದ್ದಾರೆ. ಡಿವಿಜಿಯವರ ಮುನ್ನುಡಿಯೊಂದಿಗೆ ಪ್ರಕಟಗೊಂಡ ರಂಗನಾಥ ಶರ್ಮರ ವಾಲ್ಮೀಕಿ ರಾಮಾಯಣ ಎಂಬ ಮೂಲ ರಾಮಾಯಣದ ಅನುವಾದ ಕೃತಿ ಅತ್ಯಂತ ಪ್ರಸಿದ್ಧವಾದುದು. ಅವರು ಮೂರು ಮೂರು ಕಾಂಡಗಳನ್ನೊಳಗೊಂಡಂತೆ ವಿಷ್ಣುಪುರಾಣ, ಶ್ರೀಮದ್ಭಾಗವತ, ಅಮರಕೋಶ ಮುಂತಾದುವುಗಳನ್ನು ಆಧರಿಸಿದ ಕೃತಿಗಳನ್ನೂ ರಚಿಸಿದರು. ಶ್ರೀ ಶಂಕರ ಸೂಕ್ತಿಮುಕ್ತಾವಳಿ ಮತ್ತು ಭರ್ತೃಹರಿಯ ಕಾವ್ಯವನ್ನು ಆಧರಿಸಿದ ಅವರ ಗ್ರಂಥವೂ ಪ್ರಸಿದ್ಧವಾಗಿದೆ. ರಂಗನಾಥ ಶರ್ಮರು ಡಿವಿಜಿಯವರ ಮರಣಾನಂತರ ಮಂಕುತಿಮ್ಮನ ಕಗ್ಗದ ಮುಂದುವರಿದ ಭಾಗವಾದ ಮರುಳ ಮುನಿಯನ ಕಗ್ಗವನ್ನು ಸಂಪಾದಿಸಿ ಪ್ರಕಟಿಸಿದರು ರಂಗನಾಥ ಶರ್ಮರು ಕನ್ನಡ ಮತ್ತು ಸಂಸ್ಕೃತ ಭಾಷೆಗಳಲ್ಲಿ ಹಲವಾರು ಕೃತಿಗಳನ್ನು ರಚಿಸಿದರು. ಅವರಿಗೆ ಸಂಸ್ಕೃತ ಅಧ್ಯಾಪನಕ್ಕಾಗಿ ರಾಷ್ಟ್ರಪ್ರಶಸ್ತಿಯೂ ರಾಜ್ಯೋತ್ಸವ ಪ್ರಶಸ್ತಿಯೂ ದೊರೆತಿದೆ. ಕರ್ನಾಟಕ ಸಂಸ್ಕೃತ ವಿಶ್ವವಿದ್ಯಾನಿಲಯ ಅವರಿಗೆ ಗೌರವ ಡಾಕ್ಟರೇಟ್ ಇತ್ತು ಗೌರವಿಸಿತು. ಲೌಕಿಕ ನ್ಯಾಯಗಳು ಎಂಬ ಕೃತಿಯಲ್ಲಿ ಶರ್ಮರು ಕನ್ನಡದಲ್ಲಿರುವ ೨೧೯ ನೀತಿಸೂತ್ರಗಳನ್ನು ವಿವರಿಸಿದ್ದಾರೆ. ಸಂಸ್ಕೃತ ಕೃತಿಗಳಲ್ಲಿ ಪ್ರಮುಖವಾದುವು ಬಾಹುಬಲಿ ವಿಜಯಂ ಎಂಬ ಐತಿಹಾಸಿಕ ನಾಟಕ (೧೯೮೦) ಮತ್ತು ಮಹಾಭಾರತದ ಆದಿಪರ್ವವನ್ನು ಆಧರಿಸಿದ ಏಕಚಕ್ರಂ ಎಂಬ ಪೌರಾಣಿಕ ನಾಟಕ (೧೯೯೦). ರಂಗನಾಥ ಶರ್ಮರು ೮೦ಕ್ಕೂ ಮಿಕ್ಕಿ ಕೃತಿಗಳನ್ನು ರಚಿಸಿದರು, ಅವುಗಳಲ್ಲಿ ೪೫ಕ್ಕೂ ಹೆಚ್ಚು ಕೃತಿಗಳು ಕನ್ನಡದಲ್ಲಿದ್ದುವು ಮತ್ತು ೧೦ ಸಂಸ್ಕೃತದಲ್ಲಿದ್ದುವು. ಶರ್ಮರು ಬರೆದ ಹೊಸಗನ್ನಡ ವ್ಯಾಕರಣ ೨೦೧೦ರಲ್ಲಿ ಪ್ರಕಟಗೊಂಡಿತು.
ಹಿರಿಯ ವಯಸ್ಸಿನಲ್ಲೂ ಕ್ರಿಯಾಶೀಲ
ತಮ್ಮ ೯೮ ನೇ ವಯಸ್ಸಿನ ಕೊನೆಯ ದಿನಗಳವರೆವಿಗೂ ಅವರು ತಮ್ಮ ಚುರುಕುತನವನ್ನು ಉಳಿಸಿಕೊಂಡಿದ್ದರು. ಮಾರ್ಚ್ 24, ೨೧೦೩ರಂದು ಡಿ. ವಿ. ಜಿ ಅವರ ಆತ್ಮೀಯ ಒಡನಾಡಿಯಾಗಿದ್ದ ವಿದ್ವಾನ್ ರಂಗನಾಥಶರ್ಮರಿಗೆ, ಮೈಸೂರಿನಲ್ಲಿ ನಡೆದ ಡಿ. ವಿ. ಜಿ ಅವರ ೧೨೫ನೇ ಜನ್ಮದಿನದ ನೆನಪಿನ ಸಮಾರಂಭದಲ್ಲಿ ಡಿ. ವಿ. ಜಿ. ಪ್ರಶಸ್ತಿ ಗೌರವವನ್ನು ಸಲ್ಲಿಸಲಾಯಿತು. ಈ ಸಂದರ್ಭದಲ್ಲಿ, ವಿದ್ವಾನ್ ರಂಗನಾಥಶರ್ಮರು ಸುಮಾರು ಒಂದು ಘಂಟೆಯ ಕಾಲ ವಿದ್ವತ್ಪೂರ್ಣವೂ, ಉಲ್ಲಾಸಪೂರ್ಣವೂ ಆದ ಉಪನ್ಯಾಸವನ್ನು ನೀಡಿದ್ದು ಈ ಹಿರಿಯರ ಚೈತನ್ಯಪೂರ್ಣ ವ್ಯಕ್ತಿತ್ವಕ್ಕೆ ಮೆರುಗು ಇಟ್ಟಂತೆ ಇತ್ತು.
ಸಜ್ಜನಿಕೆ
ಒಮ್ಮೆ ಶತಾವಧಾನಿ ಗಣೇಶ್, ಪತ್ರಕರ್ತ ಸಂತೋಷಕುಮಾರ ಗುಲ್ವಾಡಿ ಹಾಗೂ ಸೂರ್ಯ ಪ್ರಕಾಶ ಪಂಡಿತರು ಶರ್ಮರ ಮನೆಗೆ ಹೋಗಿದ್ದರು. ಸಾಕಷ್ಟು ನೈವೇದ್ಯ ಸೇವಿಸಿ, ಮಾತನಾಡಿ ಹೊರಟಾಗ ಗೇಟಿನವರೆಗೂ ಶರ್ಮರು ಬಂದರು. ಆಗ ಅಲ್ಲಿದ್ದ ವಾಹನವನ್ನು ಗಮನಿಸಿ ಗುಲ್ವಾಡಿ ಅವರಿಗೆ ನೀವೇ ಡ್ರೈವ್ ಮಾಡಿಕೊಂಡು ಬಂದಿರಾ ಎಂದು ಪ್ರಶ್ನಿಸಿದರು. ಇಲ್ಲ ಡ್ರೈವರ್ ಇದ್ದಾನೆ ಎಂದು ಗುಲ್ವಾಡಿ ಉತ್ತರಿಸಿದಾಗ "ಛೇ ಎಂತಹ ಕೆಲಸವಾಯಿತು. ಇಷ್ಟು ಹೊತ್ತು ಹೊರಗೆ ಕಾದಿದ್ದ ಚಾಲಕನಿಗೆ ಏನೂ ಕೊಡಲಿಲ್ಲವಲ್ಲ" ಎಂದು ಪೇಚಾಡಿದ ಶರ್ಮರು ಯಾರು ಎಷ್ಟೇ ಸಮಜಾಯಿಷಿ ಹೇಳಿದರೂ ಕೇಳದೆ ಚಾಲಕನನ್ನು ಕರೆದು ಹಣ್ಣು ಹಂಪಲು ಕೊಟ್ಟು ತಣಿಸಿದರು. ಶರ್ಮರದ್ದು ಈಗಲೂ  ಅಂತದ್ದೇ ಮಗುವಿನಂತ ಮನಸ್ಸು.
ಮರಣ
ವಿದ್ವಾನ್ ಡಾ. ಎನ್. ರಂಗನಾಥ ಶರ್ಮಾ ೨೦೧೪ರ ಜನವರಿ ೨೫ರಂದು ೯೮ನೆಯ ವಯಸ್ಸಿನಲ್ಲಿ ಮೈಸೂರಿನ ಕುವೆಂಪುನಗರದಲ್ಲಿರುವ ತಮ್ಮ ಮನೆಯಲ್ಲಿ ಕೊನೆಯುಸಿರೆಳೆದರು.
ಗರಿಮೆ
ರಂಗನಾಥ ಶರ್ಮರು ನಮ್ಮ ದೇಶದ ಅಗ್ರಮಾನ್ಯ ಸಂಸ್ಕೃತ ಮತ್ತು ಕನ್ನಡ ಪಂಡಿತರು. ವ್ಯಾಕರಣ, ಅಲಂಕಾರ, ವೇದಾಂತ ಶಾಸ್ತ್ರಗಳಲ್ಲಿ ಅವರಿಗೆ ಸಮಾನರು ವಿರಳ. ರಾಜ್ಯ ಮಟ್ಟದ ಮತ್ತು ರಾಷ್ಟ್ರ ಮಟ್ಟದ ಹಲವಾರು ಪ್ರಶಸ್ತಿಗಳನ್ನು ಅವರು ಗಳಿಸಿದ್ದಾರೆ. ರಂಗನಾಥ ಶರ್ಮರು ಕನ್ನಡ ಸಾಹಿತ್ಯ ಪರಿಷತ್ತಿನ ಹಳಗನ್ನಡ ಗ್ರಂಥ ಸಂಪಾದನಾ ಸಮಿತಿಗೆ ಅಧ್ಯಕ್ಷರಾಗಿ ಅನೇಕ ಗ್ರಂಥಗಳ ಪ್ರಕಟಣೆಗೆ ಕಾರಣಕರ್ತರಾದರು. ಐದನೆಯ ಅಖಿಲ ಕರ್ನಾಟಕ ಸಂಸ್ಕೃತ ಸಮ್ಮೇಳನಕ್ಕೆ ಅಧ್ಯಕ್ಷರಾಗಿದ್ದುದಲ್ಲದೆ ಅನೇಕ ಮಠ ಮಂದಿರ, ಸಂಘ-ಸಂಸ್ಥೆಗಳಿಂದ ಸನ್ಮಾನಿತರಾಗಿದ್ದಾರೆ.
ಹೆಚ್ಚಿನ ಓದು
ವರ್ಗ:ಸಂಸ್ಕೃತ ವಿದ್ವಾಂಸರು ವರ್ಗ:ಸಾಹಿತಿಗಳು
ಗೂನು
thumb
ಉಲ್ಲೇಖಗಳು
ವರ್ಗ:ಅಸ್ವಸ್ಥತೆಗಳು
ಸೌಂದರ್ಯಾ ರಾಜೇಶ
ಬಾಲ್ಯ ಮತ್ತು ಶಿಕ್ಷಣ
ಸೌಂದರ್ಯ ಅವರು ಉದ್ಯಮಿಯಾಗಿರುವ ಎಂ.ಎಸ್.ಚಂದ್ರಶೇಖರ್ ಮತ್ತು ಶಾಂತ ಚಂದ್ರಶೇಖರ್ ಮಗಳಾಗಿ ಬೆಂಗಳೂರಿನಲ್ಲಿ ಜನಿಸಿದರು .ಮುಂದೆ ಅವರ ಕುಟುಂಬವು ಪಾಂಡಿಚೆರಿಗೆ ವಲಸೆ ಹೋಯಿತು .ಸೌಂದರ್ಯ ಇವರು ತಮ್ಮ ವಿದ್ಯಾಭ್ಯಾಸವನ್ನು St.ಜೋಸೆಫ್ ವಿದ್ಯಾಸಂಸ್ಥೆಯಲ್ಲಿ ಮುಗಿಸಿದರು .ಇವರ ಇಂಗ್ಲೀಷ್ ಸಾಹಿತ್ಯಕ್ಕೆ ಮದ್ರಾಸ್ ವಿಶ್ವ ವಿದ್ಯಾಲಯವು ಚಿನ್ನದ ಪದಕವನ್ನು ನೀಡದ್ದಾರೆ .ಇವರ ಬಿ.ಎ ಪದವಿಯನ್ನು ಭಾರತಿದಾಸನ್ ಮಹಿಳಾ ಸರ್ಕಾರಿ ಕಾಲೀಜಿನಲ್ಲಿ ೧೯೮೮ ರಲ್ಲಿ ಮುಗಿಸಿದರು .ನಂತರ ಎಂ.ಬಿ.ಎ ಯನ್ನು ಪಾಂಡಿಚೇರಿ ವಿಶ್ವ ವಿದ್ಯಾಲಯದಲ್ಲಿ ೧೯೯೦ ರಲ್ಲಿ ಮುಗಿಸಿದ್ದಾರೆ .ಮದ್ರಾಸ್ ವಿಶ್ವ ವಿದ್ಯಾಲಯದಲ್ಲಿ ೧೯೯೪ ರಂದು ಇಂಗ್ಲಿಷ್ ಸಾಹಿತ್ಯದಲ್ಲಿ ಮಾಸ್ಟರ್ ಆಗಿ ಹೊರಹೊಮ್ಮಿದರು .ಮಾನವ ಸಂಪನ್ಮೂಲ ನಿರ್ವಹಣೆಯಲ್ಲಿ ಪಿಎಚ್ ಡಿ ಯನ್ನು ಎಸ್ಆರ್ಎಂ ವಿಶ್ವ ವಿದ್ಯಾಲಯದಲ್ಲಿ ೨೦೧೪ ರಂದು ಮುಗಿಸಿದ್ದಾರೆ.
ವೃತ್ತಿ ಬದುಕು
ಸೌಂದರ್ಯ ಅವರು ೧೯೯೦ ರಲ್ಲಿ ಸಿಟಿ ಬ್ಯಾಂಕ್ ನಲ್ಲಿ ಉದ್ಯೋಗಕ್ಕೆ ಸೇರಿಕೊಂಡಿದ್ದರು. ಮೊದಲ ಮಗಳ ಜನನದ ನಂತರ ಈ ಉದ್ಯೋಗದಿಂದ ಹೊರ ಬಂದು ಆಲ್ ಇಂಡಿಯಾ ರೇಡಿಯೋ ಮತ್ತು ದೂರದರ್ಶನದಲ್ಲಿ ೧೯೯೨ ರಿಂದ ೯೫ ರವರೆಗೆ ಕಾರ್ಯ ನಿರ್ವಹಿಸಿದ್ದಾರೆ .ಇವರು ಎಂಓಪಿ ಮಹಿಳಾ ಕಾಲೇಜಿನಲ್ಲಿ ಅರೆ ಗಳಿಗೆ ಉಪನ್ಯಾಸಕರಾಗಿ ಕಾರ್ಯ ನಿರ್ವಹಿಸಿದ್ದಾರೆ .ಇವರು ಎವಿಟಿಎಆರ್ ಕ್ಯಾರೀರ್ ಕ್ರಿಯೆಟರ್ ಯನ್ನು ೨೦೦೦ದಲ್ಲಿ, ಎವಿಟಿಎಆರ್ ಮಾನವ ಮಹಾ ಸಂಸ್ಥೆಯನ್ನು ೨೦೦೮ ರಲ್ಲಿ ,ಎಫ್ಎಲ್ಇಎಕ್ಸ್ಐ ಕ್ಯಾರೀರ್ ಇಂಡಿಯಾವನ್ನು ೨೦೧೧ ರಲ್ಲಿ ಆರಂಭಿಸಿದರು.
ಪ್ರಶಸ್ತಿಗಳು
ಸೌಂದರ್ಯ ರಾಜೇಶ್ ಅವರು ತುಂಬಾ ಪ್ರಶಸ್ತಿಗಳನ್ನು ತಮ್ಮದಾಗಿಸಿಕೊಂಡಿದ್ದಾರೆ .ಉದ್ಯೋಗ ಕ್ಷೇತ್ರದಲ್ಲಿ ಮಹಿಳೆಯರನ್ನು ಹೆಚ್ಚಿಸುದಲ್ಲದೆ ಕೃಷಿಯಲ್ಲಿಯು ಭಾಗವಹಿಸುವಂತೆ ಪ್ರೇರೆಪಿಸಿದ್ದಾರೆ. ಇವರ ಪ್ರಶಸ್ತಿಗಳು:
ಆರ್ ಆರ್ ಆರ್ (ಚಲನಚಿತ್ರ)
ಆರ್ ಆರ್ ಆರ್ ೨೦೨೨ ರ ಭಾರತೀಯ ತೆಲುಗು ಭಾಷೆಯ ಮಹಾಕಾವ್ಯ ನಾಟಕ ಚಲನಚಿತ್ರವಾಗಿದ್ದು, ಇದನ್ನು ವಿ. ವಿಜಯೇಂದ್ರ ಪ್ರಸಾದ್ ಅವರೊಂದಿಗೆ ಬರೆದ ಎಸ್.ಎಸ್.ರಾಜಮೌಳಿ ನಿರ್ದೇಶಿಸಿದ್ದಾರೆ. ಇದನ್ನು ಡಿವಿವಿ ಎಂಟರ್‌ಟೈನ್‌ಮೆಂಟ್‌ನ ಡಿವಿವಿ ದಾನಯ್ಯ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಎನ್. ಟಿ. ರಾಮರಾವ್ ಜೂನಿಯರ್, ರಾಮ್ ಚರಣ್, ಅಜಯ್ ದೇವಗನ್, ಆಲಿಯಾ ಭಟ್, ಶ್ರಿಯಾ ಸರನ್, ಸಮುದ್ರಕನಿ, ರೇ ಸ್ಟೀವನ್ಸನ್, ಅಲಿಸನ್ ಡೂಡಿ ಮತ್ತು ಒಲಿವಿಯಾ ಮೋರಿಸ್ ನಟಿಸಿದ್ದಾರೆ. ಇದು ಇಬ್ಬರು ನೈಜ-ಜೀವನದ ಭಾರತೀಯ ಕ್ರಾಂತಿಕಾರಿಗಳಾದ ಅಲ್ಲೂರಿ ಸೀತಾರಾಮ ರಾಜು (ಚರಣ್) ಮತ್ತು ಕೊಮರಂ ಭೀಮ್ (ರಾಮ ರಾವ್) ಮತ್ತು ಬ್ರಿಟಿಷ್ ರಾಜ್ ವಿರುದ್ಧದ ಹೋರಾಟದ ಬಗ್ಗೆ ಒಂದು ಕಾಲ್ಪನಿಕ ಕಥೆಯಾಗಿದೆ. 1920 ರಲ್ಲಿ ಸ್ಥಾಪಿಸಲಾದ ಕಥಾವಸ್ತುವು ಅವರ ಜೀವನದಲ್ಲಿ ದಾಖಲೆರಹಿತ ಅವಧಿಯನ್ನು ಪರಿಶೋಧಿಸುತ್ತದೆ, ಇಬ್ಬರೂ ಕ್ರಾಂತಿಕಾರಿಗಳು ತಮ್ಮ ದೇಶಕ್ಕಾಗಿ ಹೋರಾಟವನ್ನು ಪ್ರಾರಂಭಿಸುವ ಮೊದಲು ಅಸ್ಪಷ್ಟತೆಗೆ ಹೋಗಲು ನಿರ್ಧರಿಸಿದರು.95 ನೇ ಅಕಾಡೆಮಿ ಪ್ರಶಸ್ತಿಗಳಲ್ಲಿ ನಾಟು ನಾಟು ಅತ್ಯುತ್ತಮ ಮೂಲ ಗೀತೆಯನ್ನು ಗೆದ್ದುಕೊಂಡಿತು
ರಾಜಮೌಳಿ ಅವರು ರಾಮರಾಜು ಮತ್ತು ಭೀಮ್ ಅವರ ಜೀವನದ ಕಥೆಗಳನ್ನು ನೋಡಿದರು ಮತ್ತು ಅವರ ನಡುವಿನ ಕಾಕತಾಳೀಯತೆಯನ್ನು ಸಂಪರ್ಕಿಸಿದರು, ಅವರು ಭೇಟಿಯಾಗಿದ್ದರು ಮತ್ತು ಸ್ನೇಹಿತರಾಗಿದ್ದರೆ ಏನಾಗಬಹುದು ಎಂದು ಊಹಿಸಿದರು. ಚಿತ್ರವನ್ನು ಔಪಚಾರಿಕವಾಗಿ ಮಾರ್ಚ್ 2018 ರಲ್ಲಿ ಘೋಷಿಸಲಾಯಿತು. ಚಿತ್ರದ ಪ್ರಧಾನ ಛಾಯಾಗ್ರಹಣವು ನವೆಂಬರ್ ೨೦೧೮ ರಲ್ಲಿ ಹೈದರಾಬಾದ್‌ನಲ್ಲಿ ಪ್ರಾರಂಭವಾಯಿತು, ಇದು ಕೋವಿಡ್-೧೯ ಸಾಂಕ್ರಾಮಿಕ ರೋಗದಿಂದ ಉಂಟಾದ ವಿಳಂಬದ ಕಾರಣದಿಂದಾಗಿ ಆಗಸ್ಟ್ ೨೦೨೧ ರವರೆಗೆ ಮುಂದುವರೆಯಿತು. ಈ ಚಲನಚಿತ್ರವನ್ನು ಉಕ್ರೇನ್ ಮತ್ತು ಬಲ್ಗೇರಿಯಾದಲ್ಲಿ ಕೆಲವು ಸರಣಿಗಳೊಂದಿಗೆ ಭಾರತದಾದ್ಯಂತ ವ್ಯಾಪಕವಾಗಿ ಚಿತ್ರೀಕರಿಸಲಾಯಿತು. ಚಿತ್ರದ ಧ್ವನಿಪಥ ಮತ್ತು ಹಿನ್ನೆಲೆ ಸಂಗೀತವನ್ನು ಎಂಎಂ ಕೀರವಾಣಿ ಸಂಯೋಜಿಸಿದ್ದಾರೆ, ಕೆಕೆ ಸೆಂಥಿಲ್ ಕುಮಾರ್ ಅವರ ಛಾಯಾಗ್ರಹಣ ಮತ್ತು ಎ. ಶ್ರೀಕರ್ ಪ್ರಸಾದ್ ಸಂಕಲನವಿದೆ. ಸಾಬು ಸಿರಿಲ್ ಚಿತ್ರದ ನಿರ್ಮಾಣ ವಿನ್ಯಾಸಕಾರರಾಗಿದ್ದರೆ, ವಿ. ಶ್ರೀನಿವಾಸ್ ಮೋಹನ್ ದೃಶ್ಯ ಪರಿಣಾಮಗಳನ್ನು ಮೇಲ್ವಿಚಾರಣೆ ಮಾಡಿದ್ದಾರೆ
($72 ಮಿಲಿಯನ್) ಬಜೆಟ್‌ನಲ್ಲಿ ನಿರ್ಮಿಸಲಾದ ಆರ್ ಆರ್ ಆರ್ ಇಲ್ಲಿಯವರೆಗಿನ ಅತ್ಯಂತ ದುಬಾರಿ ಭಾರತೀಯ ಚಲನಚಿತ್ರವಾಗಿದೆ. ಚಲನಚಿತ್ರವು ಆರಂಭದಲ್ಲಿ 30 ಜುಲೈ 2020 ರಂದು ಥಿಯೇಟ್ರಿಕಲ್ ಬಿಡುಗಡೆಗೆ ನಿಗದಿಯಾಗಿತ್ತು, ಇದು ನಿರ್ಮಾಣ ವಿಳಂಬ ಮತ್ತು ಸಾಂಕ್ರಾಮಿಕ ರೋಗದಿಂದಾಗಿ ಹಲವಾರು ಬಾರಿ ಮುಂದೂಡಲ್ಪಟ್ಟಿತು. ಆರ್ ಆರ್ ಆರ್ ಅನ್ನು 25 ಮಾರ್ಚ್ 2022 ರಂದು ಥಿಯೇಟರ್‌ಗಳಲ್ಲಿ ಬಿಡುಗಡೆ ಮಾಡಲಾಯಿತು ಮತ್ತು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳಿಗೆ ತೆರೆದುಕೊಂಡಿತು, ವಿಶೇಷವಾಗಿ ರಾಮರಾವ್ ಮತ್ತು ಚರಣ್ ಮತ್ತು ರಾಜಮೌಳಿ ಅವರ ಚಿತ್ರಕಥೆಗಾಗಿ ಪ್ರಶಂಸೆಗಳು. inr 2400000000 ತನ್ನ ಮೊದಲ ದಿನದಲ್ಲಿ ವಿಶ್ವಾದ್ಯಂತ, ಆರ್ ಆರ್ ಆರ್ ಭಾರತೀಯ ಚಲನಚಿತ್ರದಿಂದ ಗಳಿಸಿದ ಅತ್ಯಧಿಕ ಆರಂಭಿಕ ದಿನದ ಸಂಗ್ರಹದ ದಾಖಲೆಯನ್ನು ಮುರಿದಿದೆ. ಆರ್ ಆರ್ ಆರ್ ಆಂಧ್ರಪ್ರದೇಶ ಮತ್ತು ತೆಲಂಗಾಣದ ತನ್ನ ತವರು ಮಾರುಕಟ್ಟೆಯಲ್ಲಿ inr 4150000000  ) ಗಳಿಸುವ ಮೂಲಕ ಅತಿ ಹೆಚ್ಚು ಗಳಿಕೆಯ ಚಿತ್ರವಾಗಿ ಹೊರಹೊಮ್ಮಿತು. ಮತ್ತು ರಾಜಮೌಳಿ ಅವರ ಹಿಂದಿನ ಚಿತ್ರ ಬಾಹುಬಲಿ 2 ಅನ್ನು ಮೀರಿಸಿದೆ. ಈ ಚಲನಚಿತ್ರವು ವಿಶ್ವಾದ್ಯಂತ  (US$150–160 ಮಿಲಿಯನ್) ಗಳಿಸಿತು, ಮೂರನೇ ಅತಿ ಹೆಚ್ಚು ಗಳಿಸಿದ ಭಾರತೀಯ ಚಲನಚಿತ್ರ ಸೇರಿದಂತೆ ಭಾರತೀಯ ಚಲನಚಿತ್ರಕ್ಕಾಗಿ ಹಲವಾರು ಬಾಕ್ಸ್ ಆಫೀಸ್ ದಾಖಲೆಗಳನ್ನು ಸ್ಥಾಪಿಸಿತು. ಆರ್ ಆರ್ ಆರ್ ಅತ್ಯುತ್ತಮ ಆಕ್ಷನ್ / ಸಾಹಸ ಚಿತ್ರ, ಅತ್ಯುತ್ತಮ ಅಂತಾರಾಷ್ಟ್ರೀಯ ಚಲನಚಿತ್ರ, ಮತ್ತು ಅತ್ಯುತ್ತಮ ನಿರ್ದೇಶಕ ಸೇರಿದಂತೆ 47 ನೇ ಸ್ಯಾಟರ್ನ್ ಪ್ರಶಸ್ತಿಗಳಲ್ಲಿ ಮೂರು ವಿಭಾಗಗಳಲ್ಲಿ ನಾಮನಿರ್ದೇಶನಗೊಂಡಿದೆ.
ಕಥಾವಸ್ತು
1920 ರಲ್ಲಿ, ಬ್ರಿಟಿಷ್ ರಾಜ್ ಸಮಯದಲ್ಲಿ, ದಬ್ಬಾಳಿಕೆಯ ಆಡಳಿತಗಾರ ಸ್ಕಾಟ್ ಬಕ್ಸ್‌ಟನ್ ಮತ್ತು ಅವನ ದುಃಖದ ಪತ್ನಿ ಕ್ಯಾಥರೀನ್ ಆದಿಲಾಬಾದ್‌ನ ಕಾಡಿಗೆ ಭೇಟಿ ನೀಡಿದರು, ಅಲ್ಲಿ ಅವರು ಗೊಂಡ ಬುಡಕಟ್ಟಿನ ಕಲಾತ್ಮಕ ಪ್ರತಿಭೆಯನ್ನು ಹೊಂದಿರುವ ಚಿಕ್ಕ ಹುಡುಗಿ ಮಲ್ಲಿಯನ್ನು ಬಲವಂತವಾಗಿ ಅಪಹರಿಸಿದರು. ಈ ಕೃತ್ಯದಿಂದ ಕೋಪಗೊಂಡ ಬುಡಕಟ್ಟಿನ ರಕ್ಷಕ ಕೊಮರಂ ಭೀಮ್, ಅಖ್ತರ್ ಎಂಬ ಮುಸ್ಲಿಂ ವ್ಯಕ್ತಿಯ ಸೋಗಿನಲ್ಲಿ ಅವಳನ್ನು ರಕ್ಷಿಸುವ ಉದ್ದೇಶದಿಂದ ದೆಹಲಿಗೆ ಹೊರಟನು. ಬೇರೆಡೆ, ಹೈದರಾಬಾದ್‌ನ ನಿಜಾಮತ್, ರಾಜ್‌ನ ಬಗ್ಗೆ ಸಹಾನುಭೂತಿ ಹೊಂದಿದ್ದು, ಮುಂಬರುವ ಅಪಾಯದ ಬಗ್ಗೆ ಸ್ಕಾಟ್‌ನ ಕಚೇರಿಯನ್ನು ಎಚ್ಚರಿಸುತ್ತಾನೆ. ಹಿಂಜರಿಯದೆ, ಕ್ಯಾಥರೀನ್ ಬೆದರಿಕೆಯನ್ನು ಹತ್ತಿಕ್ಕಲು ಭಾರತೀಯ ಸಾಮ್ರಾಜ್ಯಶಾಹಿ ಪೊಲೀಸ್‌ನಲ್ಲಿ ಮಹತ್ವಾಕಾಂಕ್ಷೆಯ ಅಧಿಕಾರಿ ಎ. ರಾಮರಾಜು ಅವರ ಸಹಾಯವನ್ನು ಪಡೆಯುತ್ತಾರೆ.
ತನ್ನ ಹೊಸ ನಿಯೋಜನೆಯನ್ನು ಪ್ರಾರಂಭಿಸುತ್ತಾ, ರಾಜು ಮತ್ತು ಅವನ ಚಿಕ್ಕಪ್ಪ, ವೆಂಕಟೇಶ್ವರಲು, ಸುಳಿವುಗಳನ್ನು ಹುಡುಕುವ ಭರವಸೆಯಲ್ಲಿ ಹಲವಾರು ಸ್ವಾತಂತ್ರ್ಯ ಪರ ಕೂಟಗಳಿಗೆ ಹಾಜರಾಗುತ್ತಾರೆ. ಅವನ ಅಭಿಪ್ರಾಯಗಳು ಭೀಮನ ಮೋಸದ ಸಹಾಯಕ ಲಚ್ಚು ಗಮನ ಸೆಳೆಯುತ್ತವೆ. ರಾಜುವಿನ ಕುತಂತ್ರಕ್ಕೆ ಬಿದ್ದು, ಆತನನ್ನು ಭೀಮ್‌ನ ಕಥಾವಸ್ತುವಿನಲ್ಲಿ ಸೇರಿಸಲು ಪ್ರಯತ್ನಿಸುತ್ತಾನೆ, ಅವನು ತನ್ನ ನಿಜವಾದ ಗುರುತನ್ನು ಕಂಡುಕೊಂಡಾಗ ಮಾತ್ರ ಓಡಿಹೋಗುತ್ತಾನೆ. ಸ್ವಲ್ಪ ಸಮಯದ ನಂತರ, ಭೀಮ್ ಮತ್ತು ರಾಜು ಇಬ್ಬರೂ ಪರಸ್ಪರ ಎದುರಾಗುತ್ತಾರೆ; ತಮ್ಮ ವಿರುದ್ಧವಾದ ಗುರುತುಗಳು ಮತ್ತು ಉದ್ದೇಶಗಳ ಅರಿವಿಲ್ಲದೆ, ಅವರು ರೈಲು ಅಪಘಾತದಿಂದ ಹುಡುಗನನ್ನು ರಕ್ಷಿಸಲು ಒಂದಾಗುತ್ತಾರೆ, ಇಬ್ಬರ ನಡುವೆ ಸ್ನೇಹವನ್ನು ಹುಟ್ಟುಹಾಕುತ್ತಾರೆ. ಕಾಲಾನಂತರದಲ್ಲಿ, ಇಬ್ಬರೂ ಪರಸ್ಪರ ಹತ್ತಿರವಾಗುತ್ತಾರೆ. ರಾಜು ತರುವಾಯ ಸ್ಕಾಟ್‌ನ ನಿವಾಸಕ್ಕೆ ನುಸುಳುವ ಉದ್ದೇಶದ ಅರಿವಿಲ್ಲದೆ, ಸ್ಕಾಟ್‌ನ ಸೊಸೆ ಜೆನ್ನಿಯನ್ನು ಮೆಚ್ಚಿಸಲು ಭೀಮ್‌ಗೆ ಸಹಾಯ ಮಾಡುತ್ತಾನೆ.
ಜೆನ್ನಿಯ ಆಜ್ಞೆಯ ಮೇರೆಗೆ ಅಲ್ಲಿ ಪಾರ್ಟಿಯಲ್ಲಿ ಭಾಗವಹಿಸುತ್ತಿರುವಾಗ, ಮಲ್ಲಿಯನ್ನು ಸೆರೆಯಲ್ಲಿಟ್ಟುಕೊಂಡಿರುವುದನ್ನು ಭೀಮ್ ಕಂಡುಹಿಡಿದನು; ಅವನು ತರುವಾಯ ಅವಳನ್ನು ಮುಕ್ತಗೊಳಿಸಲು ಪ್ರತಿಜ್ಞೆ ಮಾಡುತ್ತಾನೆ. ಏತನ್ಮಧ್ಯೆ, ರಾಜು ಲಚ್ಚುನ ರಹಸ್ಯ ಗುರುತು ಮತ್ತು ಎಲ್ಲಿದೆ ಎಂಬುದನ್ನು ಕಂಡುಹಿಡಿಯುತ್ತಾನೆ; ಅವನು ತರುವಾಯ ಅವನನ್ನು ಹಿಡಿಯುತ್ತಾನೆ. ಆತನನ್ನು ವಿಚಾರಣೆ ನಡೆಸುತ್ತಿರುವಾಗ, ಲಚ್ಚು ರಾಜುವಿನ ಮೇಲೆ ದಾಳಿ ಮಾಡಲು ಬ್ಯಾಂಡೇಡ್ ಕ್ರೈಟ್ ಅನ್ನು ಓಡಿಸುತ್ತಾನೆ; ನಂತರ ಅವನು ತನ್ನ ಸನ್ನಿಹಿತ ಭವಿಷ್ಯದ ಬಗ್ಗೆ ಎಚ್ಚರಿಸುತ್ತಾನೆ ಮತ್ತು ಪ್ರತಿವಿಷವು ಗೊಂಡರಿಗೆ ಮಾತ್ರ ತಿಳಿದಿದೆ. ದಿಗ್ಭ್ರಮೆಗೊಂಡ, ಅವನು ಭೀಮನನ್ನು ಸಮೀಪಿಸುತ್ತಾನೆ, ಅವನು ತಕ್ಷಣವೇ ಅವನ ಕಡೆಗೆ ಒಲವು ತೋರುತ್ತಾನೆ. ಲಚ್ಚು ಮತ್ತು ಭೀಮ್ ನಡುವೆ ಇದೇ ರೀತಿಯ ಧಾರ್ಮಿಕ ಲಕ್ಷಣಗಳನ್ನು ಗಮನಿಸಿದ ರಾಜು ತನ್ನ ನಿಜವಾದ ಉದ್ದೇಶಗಳನ್ನು ಊಹಿಸುತ್ತಾನೆ. ಅದೇನೇ ಇರಲಿ, ಭೀಮ್ ತನ್ನ ಬುಡಕಟ್ಟು ಗುರುತು ಮತ್ತು ಅವನ ಧ್ಯೇಯವನ್ನು ಬಹಿರಂಗಪಡಿಸುತ್ತಾನೆ, ರಾಜುವಿನ ರಹಸ್ಯ ಗುರುತನ್ನು ಇನ್ನೂ ತಿಳಿದಿಲ್ಲ.
ಅವನ ಗಾಯಗಳನ್ನು ವಿರೋಧಿಸುತ್ತಾ, ಭೀಮ್ ಪ್ರತಿಭಟನೆಯಲ್ಲಿ ಹಾಡುತ್ತಾನೆ, ಇದು ನೆರೆದಿದ್ದ ಗುಂಪನ್ನು ಬಂಡಾಯಕ್ಕೆ ಪ್ರಚೋದಿಸುತ್ತದೆ. ಗಲಭೆಯು ರಾಜುವಿಗೆ ಮತ್ತಷ್ಟು ಜ್ಞಾನವನ್ನು ನೀಡುತ್ತದೆ, ಅವನು ಅಂತಿಮವಾಗಿ ತನ್ನ ಕಾರ್ಯಗಳ ಅಜಾಗರೂಕತೆಯನ್ನು ಅರಿತುಕೊಂಡನು. ತನ್ನ ಸ್ನೇಹಿತನನ್ನು ಉಳಿಸಲು ನಿರ್ಧರಿಸಿ, ಭೀಮ್‌ನನ್ನು ರಕ್ಷಿಸಲು ಹೊಂಚುದಾಳಿಯನ್ನು ಸಿದ್ಧಪಡಿಸುವಾಗ ರಹಸ್ಯವಾಗಿ ಗಲ್ಲಿಗೇರಿಸುವಂತೆ ಸ್ಕಾಟ್‌ನನ್ನು ಮನವೊಲಿಸಿದ; ಆದಾಗ್ಯೂ, ಸ್ಕಾಟ್ ತನ್ನ ಕಥಾವಸ್ತುವನ್ನು ಊಹಿಸುತ್ತಾನೆ. ಸ್ಕಾಟ್‌ನ ವ್ಯಕ್ತಿಗಳಿಂದ ಮಲ್ಲಿಯನ್ನು ರಕ್ಷಿಸಲು ನಿರ್ವಹಿಸುತ್ತಿರುವಾಗ, ರಾಜು ತೀವ್ರವಾಗಿ ಗಾಯಗೊಂಡಿದ್ದಾನೆ. ಏಕಕಾಲದಲ್ಲಿ ತನ್ನನ್ನು ಬಿಡಿಸಿಕೊಳ್ಳುವಲ್ಲಿ ಯಶಸ್ವಿಯಾದ ಭೀಮ್, ರಾಜುವಿನ ಕ್ರಮಗಳನ್ನು ಮಲ್ಲಿಯನ್ನು ಕೊಲ್ಲುವ ಪ್ರಯತ್ನವೆಂದು ತಪ್ಪಾಗಿ ಅರ್ಥೈಸುತ್ತಾನೆ; ಅವನು ಅವಳೊಂದಿಗೆ ತಪ್ಪಿಸಿಕೊಳ್ಳುವ ಮೊದಲು ಅವನನ್ನು ಹೊಡೆಯುತ್ತಾನೆ. ತಿಂಗಳುಗಳ ನಂತರ, ಮಲ್ಲಿಯೊಂದಿಗೆ ಹತ್ರಾಸ್‌ಗೆ ತಪ್ಪಿಸಿಕೊಂಡಿದ್ದ ಭೀಮ್ ವಸಾಹತುಶಾಹಿ ಅಧಿಕಾರಿಗಳಿಂದ ಮೂಲೆಗುಂಪಾಗುತ್ತಾನೆ; ರಾಜುವಿನ ನಿಶ್ಚಿತ ವರ ಸೀತಾ ಸಿಡುಬು ಸ್ಥಳೀಯ ರೋಗವನ್ನು ನೆಪವಾಗಿ ಹೇಳಿಕೊಳ್ಳುವ ಮೂಲಕ ಅವರನ್ನು ಹಿಮ್ಮೆಟ್ಟಿಸಿದಾಗ ಅವರು ಬಹಿರಂಗವಾಗುವುದನ್ನು ತಪ್ಪಿಸುತ್ತಾರೆ.
ಐತಿಹಾಸಿಕ ತಪ್ಪುಗಳು
ದಿ ಸ್ಪೆಕ್ಟೇಟರ್‌ನ ಒಂದು ತುಣುಕಿನಲ್ಲಿ, ಬ್ರಿಟಿಷ್ ಇತಿಹಾಸಕಾರ ರಾಬರ್ಟ್ ಟೊಂಬ್ಸ್ ಅವರು ಬ್ರಿಟಿಷ್ ರಾಜ್‌ನ ಚಿತ್ರಣದಲ್ಲಿ ಚಲನಚಿತ್ರದ ಐತಿಹಾಸಿಕ ಅಸಮರ್ಪಕತೆಯನ್ನು ಅವರು ಗ್ರಹಿಸಿದ್ದಾರೆ ಎಂದು ಟೀಕಿಸಿದರು, ಇದನ್ನು ಕ್ರೂರ ದಬ್ಬಾಳಿಕೆಗಾರರು (ವಿಶೇಷವಾಗಿ ಗವರ್ನರ್ ಬಕ್ಸ್‌ಟನ್ ಮತ್ತು ಅವರ ಪತ್ನಿ) ಎಂದು ಉತ್ಪ್ರೇಕ್ಷಿಸಲಾಗಿದೆ. ಅವರು ತಮ್ಮ ಅಭಿಪ್ರಾಯವನ್ನು ವಿವರಿಸಿದರು, " ಮೋದಿ ಸರ್ಕಾರದಿಂದ ಉಂಟಾದ ಭಾರತೀಯ ಸಂಸ್ಕೃತಿ ಮತ್ತು ರಾಜಕೀಯದಲ್ಲಿ ಪ್ರಾಬಲ್ಯ ಸಾಧಿಸಲು ಬರುತ್ತಿರುವ ಪ್ರತಿಗಾಮಿ ಮತ್ತು ಹಿಂಸಾತ್ಮಕ ಹಿಂದೂ ರಾಷ್ಟ್ರೀಯತೆಗೆ ಆರ್ ಆರ್ ಆರ್ ಪಂಡಿತವಾಗಿದೆ." ಈ ತುಣುಕು ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆಗಿತ್ತು ಮತ್ತು ಅನೇಕ ಭಾರತೀಯ ಬಳಕೆದಾರರು ಇದನ್ನು ರಾಜ್ ಮಾಡಿದ ದೌರ್ಜನ್ಯಗಳ ನಿರಾಕರಣೆ ಎಂದು ಬಣ್ಣಿಸಿದ್ದಾರೆ. ಶಾವ್ನಿ ಸ್ಟೇಟ್ ಯೂನಿವರ್ಸಿಟಿಯ ಇತಿಹಾಸದ ಪ್ರಾಧ್ಯಾಪಕಿ ಲಾವಣ್ಯ ವೆಮ್ಸಾನಿ ಮತ್ತು ಚಿತ್ರಕಥೆಗಾರ ಅನಿರುದ್ಧ ಗುಹಾ ಅವರು ಟ್ವಿಟರ್‌ನಲ್ಲಿ ತುಣುಕನ್ನು ಟೀಕಿಸಿದ್ದಾರೆ. ದಿ ಇಂಡಿಯನ್ ಎಕ್ಸ್‌ಪ್ರೆಸ್‌ನ ಪೂಜಾ ಪಿಳ್ಳೈ ಅವರು "[ಡಿ] ಮುಖ್ಯವಾಹಿನಿಯ ಮನರಂಜನೆಯು ಐತಿಹಾಸಿಕವಾಗಿ ನಿಖರವಾಗಿರಬೇಕು ಎಂದು ಒತ್ತಾಯಿಸುವುದು ಮೂರ್ಖರ ಆಟ" ಎಂದು ವಾದಿಸಿದರು ಮತ್ತು ರಾಜಮೌಳಿ ತಮ್ಮ ಚಿತ್ರದಲ್ಲಿ ಯಾವುದೇ ಐತಿಹಾಸಿಕ ಸಂಗತಿಗಳಿಲ್ಲ, ಕೇವಲ ಕಲ್ಪನೆಯಷ್ಟೇ ಎಂದು ಹೇಳಿದ್ದರು.
ದಂತವಕ್ರ
ದಂತವಕ್ರ (दन्तवक्र) ಹಿಂದೂ ಧರ್ಮದಲ್ಲಿ ಕರುಷದ ರಾಜ. ದಂತವಕ್ರನು ವಿಷ್ಣುವಿನ ದ್ವಾರಪಾಲಕ ವಿಜಯನ ಮೂರನೆಯ ಮತ್ತು ಕೊನೆಯ ಜನ್ಮ.ವಿಜಯನ ಸಹೋದರನಾದ ಜಯನು ಶಿಶುಪಾಲನಾಗಿ ಜನಿಸುತ್ತಾನೆ.
ಪುರಾಣಗಳು
ಪದ್ಮ ಪುರಾಣದ ಪ್ರಕಾರ, ಅವನು ಚೈದ್ಯ ವಂಶದವನು.
ವಿಷ್ಣು ಪುರಾಣದ ಪ್ರಕಾರ, ಮತ್ತು ಭಾಗವತ ಪುರಾಣದ ಕೆಲವು ಆವೃತ್ತಿಗಳು ಅವನು ಕುಂತಿ ಮತ್ತು ವಸುದೇವನ ಸಹೋದರಿಯಾಗಿರುವ ವೃದ್ಧಶರ್ಮನ್ ಮತ್ತು ಶ್ರುತದೇವ (ಅಥವಾ ಶ್ರುತಾದೇವಿ) ಅವರ ಮಗ. ಅವನ ಜನನದ ನಂತರ ಅವನ ಹಲ್ಲುಗಳು ವಕ್ರವಾಗಿರುವುದರಿಂದ ಅವನಿಗೆ "ದಂತವಕ್ರ" ಎಂದು ಹೆಸರಿಸಲಾಗಿದೆ. ವಿದುರಥ ಅವನ ಸಹೋದರ. ಅವನು ಜರಾಸಂಧ, ಕಂಸ, ಶಿಶುಪಾಲ ಮತ್ತು ಪೌಂಡ್ರಕನ ಮಿತ್ರ ಮತ್ತು ವಾಸುದೇವ ಕೃಷ್ಣನ ಶತ್ರು.
ಹರಿವಂಶ ಪುರಾಣವು ದಂತವಕ್ರನನ್ನು ಹೆಚ್ಚು ಸಹಾನುಭೂತಿಯ ಬೆಳಕಿನಲ್ಲಿ ಚಿತ್ರಿಸುತ್ತದೆ. ತನ್ನ ಸ್ವಯಂವರದ ಸಮಯದಲ್ಲಿ ರಾಜಕುಮಾರಿ ರುಕ್ಮಿಣಿಯೊಂದಿಗೆ ಓಡಿಹೋಗುವ ಕೃಷ್ಣನ ಉದ್ದೇಶವನ್ನು ತಿಳಿದ ನಂತರ, ಅವನು ಕುಂಡಿನಾ ನಗರದಲ್ಲಿ ತನ್ನ ಮಿತ್ರರೊಂದಿಗೆ ಸಮಾಲೋಚಿಸಿದನು ಮತ್ತು ಅವನು ಸ್ವತಃ ದೇವರೆಂದು ಅರಿತುಕೊಂಡು ದೇವತೆಯೊಂದಿಗೆ ಸ್ನೇಹವನ್ನು ಮಾಡಿಕೊಳ್ಳುವ ಬಯಕೆಯನ್ನು ವ್ಯಕ್ತಪಡಿಸುತ್ತಾನೆ.
ಮಹಾಭಾರತ
ಮಹಾಕಾವ್ಯ ಮಹಾಭಾರತ ೨:೩೦ ರಲ್ಲಿ, ಅವನನ್ನು ಆದಿರಾಜರ ರಾಜ ಎಂದು ಉಲ್ಲೇಖಿಸಲಾಗಿದೆ. ಪಾಂಡವ ಸೇನಾಧಿಪತಿ ಸಹದೇವ ಅವನನ್ನು ಸೋಲಿಸಿದ ನಂತರ, ಅವನಿಗೆ ಗೌರವ ಸಲ್ಲಿಸಿದ ನಂತರ, ಅವನು ತನ್ನ ಸಿಂಹಾಸನದಲ್ಲಿ ಮರುಸ್ಥಾಪಿಸಲ್ಪಟ್ಟನು. ಶಿಶುಪಾಲ ಮತ್ತು ಅವನ ಸ್ನೇಹಿತ ಶಾಲ್ವನ ಸೇಡು ತೀರಿಸಿಕೊಳ್ಳಲು ರಾಜಸೂಯ ಯಜ್ಞದ ನಂತರ (ಜರಾಸಂಧನ ಹತ್ಯೆಯನ್ನು ಪ್ರತಿಭಟಿಸಲು ದಂತವಕ್ರ ಭಾಗವಹಿಸಿರಲಿಲ್ಲ)ದಂತವಕ್ರ ದ್ವಾರಕೆಗೆ ಹೋಗುತ್ತಿದ್ದ ಕೃಷ್ಣನ ಮೇಲೆ ದಾಳಿ ಮಾಡುತ್ತಾನೆ. ತನ್ನ ಉದ್ದೇಶವನ್ನು ಪ್ರಕಟಿಸಿದ ನಂತರ, ಅವನು ತನ್ನ ಕೊಡಲಿಯಿಂದ ತನ್ನ ಸೋದರಸಂಬಂಧಿಯ ತಲೆಯ ಮೇಲೆ ಹೊಡೆಯುತ್ತಾನೆ. ವಿಚಲಿತನಾಗದ, ಕೃಷ್ಣನು ಕೌಮೋದಕಿಯಿಂದ ಅವನ ಎದೆಗೆ ಹೊಡೆಯುತ್ತಾನೆ. ದಂತವಕ್ರನು ರಕ್ತವನ್ನು ಉಗುಳುತ್ತಾನೆ. ಗದೆಯು ದ್ವಂದ್ವಯುದ್ಧದಲ್ಲಿ ನಾಶವಾಗುವಂತೆ ಮಾಡುತ್ತಾನೆ. ಅದೇ ಯುದ್ಧದಲ್ಲಿ ಅವನ ಸಹೋದರ ವಿದುರಥನೂ ಸಾಯುತ್ತಾನೆ.
ಉಲ್ಲೇಖಗಳು
ವರ್ಗ:ಮಹಾಭಾರತ ವರ್ಗ:ಮಹಾಭಾರತದ ಪಾತ್ರಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಯಳ್ಳೇಶಪುರ
ಹಾಸನದಿಂದ ೨೯ಕಿ.ವೀ, ತಾಲೂಕು ಕೇಂದ್ರ ಹೊಳೆನರಸೀಪುರದಿಂದ ೬ಕೀ.ವೀ ಅಂತರದಲ್ಲೀರಿವಂತಹ ಯಳ್ಳೇಶಪುರ ರಾಜ್ಯ ಹೆದ್ದಾರಿಯ ಪಕ್ಕದಲ್ಲಿದೆ. ಒಂದು ದಿನ ಭೂಮಿತಾಯಿಯನ್ನು ನಂಬಿ, ತನ್ನ ಜಮೀನಿಗೆ ಎಳ್ಳು ತುಂಬಿದ ಕುಕ್ಕೆಯನ್ನು ಹೊಲದಲ್ಲಿಟ್ಟು ಎಳ್ಳು ಬಿತ್ತಿ ಬರುವುದರೊಳಗೆ ಭೂಮಿಗೆ ಅಂಟಿ ಕೊಂಡಿರುವುದನ್ನು ನೋಡಿದಾಗ ಆ ಸ್ಥಳದಲ್ಲೇ ಲಿಂಗ ಉದ್ಭವಗೊಂಡಿರುವುದನ್ನು ಕಂಡು ಶ್ರೀ ಎಳ್ಳುಲಿಂಗೇಶ್ವರ ಎಂದು ನಾಮಕರಣ ಮಾಡಿದರಂತೆ ಆಂದಿನಿಂದ ಆ ಸ್ಥಳ್ಳಕ್ಕೆ ಎಳ್ಳು+ಲಿಂಗ+ಈಶ್ವರ=ಎಳ್ಳುಲಿಂಗೇಶ್ವರ>ಎಳ್ಳೇಶ್ವರ>ಎಳ್ಳೇಸ್ಪುರ>ಎಳ್ಳೇಶಪುರ>ಯಳ್ಳೇಶಪುರ ಆಗಿದೆ ಎಂದು ಜನ ಹೇಳುತ್ತಾರೆ. ೧೨ನೆಯ ಶತಮಾನದಲ್ಲಿ ನಿರ್ಮಾಣವಾದ ಈ ದೇವಾಲಯ ಊರಿನ ನಡುವೆ ಇತ್ತು. ಸುಮಾರು ೩೦೦-೩೫೦ ವರ್ಷಗಳಿಗಿಂತಲೂ ಹಿಂದೆ ತಾಯಿ ಹೇಮಾವತಿ ನದಿಯ ನೀರು ಗ್ರಾಮದೊಳಗೆ ಹರಿದು ಬರುತ್ತಿದ್ದರಿಂದ ಈಗಿರುವಾಂತಹ ಸ್ಥಳಕ್ಕೆ ಸ್ಥಳಾಂತರಗೊಂಡಿತ್ತು. ಯಳ್ಳೇಶಪುರದ ಊರಾಚೆಗೆ ಹೇಮಾವತಿ ನದಿಯ ದಂಡೆಯಲ್ಲಿ ಸುತ್ತಲೂ ಹಸಿರುತುಂಬಿದ ಗದ್ದೆಗಳ ನಡುವೆ ಮನಸೆಳೆಯುವ ಎಳ್ಳುಲಿಂಗೇಶ್ವರ ದೇವಾಲಯ ೪ಕೂಟವಗಿದು ಮೋದಲನೆಯ ಕೂಟದಲ್ಲಿ ಒಂದೇ ಕಲ್ಲಿನ ಮೇಲೆ ಸಪ್ತಮಾತ್ರಕೆಯರು ೨ಗಣಪತಿ; ೧ಪದ ಒಂದು ಖಡ್ಗ ಸಹ ಇಲ್ಲಿ ಇದೆ. ೨ನೆಯ ಕೂಟದಲ್ಲಿ ಕುದರೆ ಮೇಲೆ ವೀರಭದ್ರೇಶ್ವರ; ರುದ್ರೇಶ್ವರ ೪ ಕಂಬಗಳ ನಡುವೆ ೨ ನಂದಿ ವಿಗ್ರಹಗಳನ್ನು ತುಂಬ ಸೂಕ್ಷ್ಮ ಕುಸುರಿಯಿಂದ ಕೆತ್ತಲಾಗಿದೆ. ೩ನೆಯ ಕೂಟದಲ್ಲಿ ಯಾವ ವಿಗ್ರಹ ಸಹ ಇಲ್ಲ ೪ನೆಯ ಕೂಟದಲ್ಲಿ ಎಳ್ಳುಲಿಂಗೇಶ್ವರ ದೇವರು ಲಿಂಗದ ರೂಪದಲ್ಲಿ ಇದೆ. ದೇವಾಲಯದ ಮುಂಭಾಗದಲ್ಲಿ ಒಂದು ಮಸ್ತಿಕಲ್ಲು,೨ನಗರ ಕಲ್ಲು ಮತ್ತು ಒಂದು ಗರುಡ ಕಂಬವಿದೆ. ಯಳ್ಳೇಶಪುರದಲ್ಲಿ ಒಟ್ಟು ೬ ಶಾಸನಗಳು ಗೋಚರಿಸುತ್ತವೆಂದು ಎಫಿಗ್ರಾಫಿಯ ಆಫ್ ಕರ್ನಾಟಕದ ಸಂಪುಟ ೮ ರಲ್ಲಿ ತಿಳಿದು ಬರುತ್ತದೇ. ಕ್ರಿ.ಶ.12 ರಿಂದ 15 ನೆಯ ಶತಮಾನದ ನಡುವವಿನ ಭಾಗದಲ್ಲಿ ಇವುಗಾಳ ಇತಿಹಾಸ ಕಂಡುಬರುತ್ತದೆ. ಶಾಸನ ಹೊನ 69 ರಲ್ಲಿ "ಓಂ ನಾಮ ಶಿವಾಯ:" ಹೊನ.70,71 ಈ ಎರಡು ಶಾಸನ ಹೊಯ್ಸಳರ ಸೋಮೆಶ್ವರನ ಶಾಸನವಾಗಿದೆ ಎರಡು ಶಾಸನಗಳ ದಿನಾಂಕ ಒಂದೇ ಕ್ರಿ.ಶ. 1238ರಜನವರಿ 27ಆಗಿದೆ. ಆ ದಿನ ಅರಸ ವಿಜಯರಾಜೇಂದ್ರ ಪಟ್ಟಣದ ನೆಲೆವೀಡಿನಿಂದ ಆಲುತ್ತಿದ್ದ ಆತ ಕಟ್ಟಿಸಿದಂತೆ ತೋರುತ್ತದೆ. ಈ ಎರಡು ಶಾಸನಗಳ ಕುರಿತು ರಂಗ ಪಟ್ಟಣ ಸ್ವಾಮ ಸೋಮಣ್ಣ ೨ನೇ ಯಳ್ಳೇಶ್ವರ ದೇವರಿಗೆ ಭೂಮಿಯನ್ನು ದಾನ ಮಾಡಿದ ವಿಷಯವನ್ನು ಸಾರುತ್ತದೆ ಈ ದೇವತೆಗೆ ಬಾದಾಮಿಯಲ್ಲಿ ಆಲಯ ಹಾಗೂ ಕೆರೆ ರೂಪುಗೊಂಡಿದೆ. ಊಳಿದ ಶಾಸನಗಳಲ್ಲಿ ಎಳ್ಳುಲಿಂಗೇಶ್ವರ ದೇವಾರಿಗೆ ಭೂದಾನ ಮತ್ತು ಹೊತೋಟದಾನ ಮಾಡಿರುವ ವಿವರಗಳನ್ನು ಸಾರುತ್ತದೆ. ಭಕ್ತರು ಇಲ್ಲಿಗೆ ಬಂದು ಭಕ್ತಿಯಿಂದ ಪೂಜೆ ಸಲ್ಲಿಸಿ, ಭಗವಂತನಲ್ಲಿ ತಮ್ಮ ಕಷ್ಟ ನಿವಾರಣೆಗೆ ಮೊರೆಮಾಡಿ ಕೊಳ್ಳುತ್ತಾರೆ. ಪ್ರತಿ ಕಡೆ ಕಾತಿಕ ಅಮಾವಸ್ಯೆಯಂದು ಇಡಿ ರಾತ್ರಿ ಉತ್ಸವ ನಡೆಯುತ್ತದೆ.
ಟ್ವಿಸ್ಟರ್ (೧೯೯೬ರ ಚಲನಚಿತ್ರ)
ಟ್ವಿಸ್ಟರ್  ೧೯೯೬ ನೆಯ ಇಸವಿಯಲ್ಲಿ ಅಮೆರಿಕದಲ್ಲಿ ತೆರೆಕಂಡ ಒಂದು ದಾರುಣ/ರೋಚಕ ಚಲನಚಿತ್ರ. ಇದರಲ್ಲಿಹೆಲನ್ ಹಂಟ್ ಮತ್ತು ಬಿಲ್ ಪ್ಯಾಕ್ಸ್ ಟನ್ "ಚಂಡಮಾರುತ ಬೆಂಬತ್ತುವವರ" ಪಾತ್ರವಹಿಸಿದ್ದು ಸುಂಟರಗಾಳಿಗಳ ಬಗ್ಗೆ ಸಂಶೋಧನೆಯಲ್ಲಿ ತೊಡಗಿದವರಾಗಿರುತ್ತಾರೆ. ಈ ಚಿತ್ರದ ನಿರ್ದೇಶಕರು ಜ್ಯಾನ್ ಡಿ ಬಾಂಟ್. ಈ ಚಲನಚಿತ್ರವು ಮೈಕಲ್ ಕ್ರಿಕ್ಟನ್ ಮತ್ತು ಅನ್ನೆ-ಮೇರಿ ಮಾರ್ಟಿನ್ ಬರೆದ ಕಥಾವಸ್ತುವನ್ನು ಅವಲಂಬಿಸಿದೆ. ಇದರ ಕಾರ್ಯಕಾರಿ ನಿರ್ಮಾಪಕರಾಗಿದ್ದವರು ಸ್ಟೀವನ್ ಸ್ಪೀಲ್ ಬರ್ಗ್, ವಾಲ್ಟರ್ ಪಾರ್ಕ್ಸ್, ಲಾರಿ ಮೆಕ್ ಡೊನಾಲ್ಡ್ ಮತ್ತು ಜೆರಾಲ್ಡ್ ಆರ್. ಮೋಲೆನ್. ಟ್ವಿಸ್ಟರ್  ೧೯೯೬ ರಲ್ಲಿ ಸ್ವದೇಶದಲ್ಲಿ ಗರಿಷ್ಠ ಗಳಿಕೆ ಹೊಂದಿದ ಚಿತ್ರಗಳ ಪೈಕಿ ಎರಡನೆಯ ಸ್ಥಾನದಲ್ಲಿದ್ದಿತು; ಒಂದು ಅಂದಾಜಿನ ಪ್ರಕಾರ ಯುಎಸ್ ನಲ್ಲಿ ಆ ಚಿತ್ರದ  ೫೫ ಮಿಲಿಯನ್ ಟಿಕೆಟ್ ಗಳು ಮಾರಾಟವಾದವು.
ಈ ಚಿತ್ರದಲ್ಲಿ ಬಿರುಗಾಳಿ ಬೆಂಬತ್ತುವವರ ಒಂದು ತಂಡವು ಇದರ ಬಗ್ಗೆ ಮಾಹಿತಿಯನ್ನು ಸಂಗ್ರಹಿಸುವ ಸಾಧನವೊಂದನ್ನು ಕರಾರುವಾಕ್ಕಾಗಿಸಲು ಪ್ರಯತ್ನಿಸುತ್ತಾರೆ; ಈ ಸಾಧನವನ್ನು ಸುಂಟರಗಾಳಿಯ ಮಧ್ಯಭಾಗದಲ್ಲಿನ ನಳಿಕೆಯಂತಹ ಭಾಗದಲ್ಲಿ ಸೇರಿಸಲು ಅನುವಾಗುವಂತೆ ರೂಪಿಸುವುದು ಅವರ ಯೋಜನೆ. ಓಕ್ಲಹೋಮಾದ ಅಡ್ಡಗಲಕ್ಕೆ ಉಂಟಾದ ಚಂಡಮಾರುತದ ಸಂದರ್ಭದಲ್ಲಿ ಇದೇ ರೀತಿಯ ಮತ್ತೊಂದು ಸಲಕರಣೆಯನ್ನು ಹೊಂದಿದ್ದ, ಇವರಿಗಿಂತಲೂ ಹೆಚ್ಚಿನ ಬಂಡವಾಳ ಹೊಂದಿದ್ದ ತಂಡದವರೊಡನೆ ಈ ಬಾಬ್ತಿನಲ್ಲಿ ಪೈಪೋಟಿ ನಡೆದಿತ್ತು. ಈ ಚಲನಚಿತ್ರದ ಕಥೆಯು NOAAಯ VORTEXನಂತಹ ಯೋಜನೆಗಳ ನಾಟಕರೂಪಕ್ಕಿಳಿಸಿದ ಕ್ರಮವಾಗಿದೆ ಹಾಗೂ ಡೊರೋತಿ ಎಂದು ಕರೆಯಲ್ಪಡುವ ಸಾಧನವು ೧೯೮೦ ರಲ್ಲಿ NSSL ಬಳಸಿದ  TOTOದ ತದ್ರೂಪವಾಗಿದೆ.
ಟ್ವಿಸ್ಟರ್ DVD ವಿಧ ದಲ್ಲಿ ಬಿಡುಗಡೆ ಕಂಡ ಮೊದಲ ಹಾಲಿವುಡ್ ಸಾಕ್ಷ್ಯಚಿತ್ರ ಹಾಗೂHD DVDಯಲ್ಲಿ ಬಿಡುಗಡೆಗೊಂಡ ಕೊನೆಯ ಚಿತ್ರವಾಗಿರುವುದು ಗಮನಾರ್ಹವಾದ ಅಂಶವಾಗಿದೆ. ನಂತರದ ದಿನಗಳಲ್ಲಿ ಟ್ವಿಸ್ಟರ್ ಅನ್ನು ಬ್ಲೂ-ರೇ ಡಿಸ್ಕ್ ನಲ್ಲೂ ಬಿಡುಗಡೆ ಮಾಡಲಾಗಿದೆ. ೧೯೯೭ ರಲ್ಲಿ ಈ ಚಿತ್ರವು ಎರಡು ಅಕಾಡೆಮಿ ಪುರಸ್ಕಾರಗಳಿಗಾಗಿ - ಶ್ರೇಷ್ಠ ಪರಿಣಾಮಕಾರಿ ದೃಶ್ಯಗಳು ಹಾಗೂ ಶ್ರೇಷ್ಠ ಸದ್ದು ವಿಭಾಗಗಳಡಿಯಲ್ಲಿ - ನಾಮನಿರ್ದೇಶಿತವಾಗಿತ್ತು.
ಕಥಾವಸ್ತು
ಏತನ್ಮಧ್ಯೆ ನಿವೃತ್ತ ಬಿರುಗಾಳಿ ಬೆಂಬತ್ತುವವರಾದ ಬಿಲ್ ಹಾರ್ಡಿಂಗ್ (ಬಿಲ್ ಪ್ಯಾಕ್ಸ್ ಟನ್) ಮತ್ತು ಅವರ ಭಾವಿ ಪತ್ನಿ ಡಾ. ಮೆಲಿಸಾ ರೀವ್ಸ್ (ಜೇಮಿ ಗೆರ್ಟ್ಝ್) ಬಿಲ್ ರವರ ಮಾಜಿ ಬಿರುಗಾಳಿ ಬೆಂಬತ್ತುವ ತಂಡವನ್ನು ಭೇಟಿಯಾಗಿ ಆ ತಂಡದಲ್ಲಿನ ಬಿಲ್ ರಿಂದ ಸಧ್ಯದಲ್ಲೇ ವಿಚ್ಛೇದನಗೊಳ್ಳಲಿದ್ದ ಡಾ. ಜೋ ಹಾರ್ಡಿಂಗ್ (ಹೆಲೆನ್ ಹಂಟ್) ರಿಂದ ಅಂತಿಮ ವಿಚ್ಛೇದನ ಪತ್ರಗಳನ್ನು ಪಡೆಯಲು ಸಾಗುತ್ತಿದ್ದಾರೆ. ಜೋ ತನ್ನ ತಂದೆಯ ಮರಣವಾದಂದಿನಿಂದ ಸಾಧ್ಯವಾದಷ್ಟೂ ಸುಂಟರಗಾಳಿಗಳನ್ನು ಬೇಟೆಯಾಡಿ, ತನ್ನ ತಂದೆಗಾದ ಪರಿಸ್ಥಿತಿ ಇನ್ನಾರಿಗೂ ಆಗದಿರುವಂತೆ ಮಾಡುವ ಯತ್ನದಲ್ಲಿದ್ದರು. ಆ ತಂಡದಲ್ಲಿ ಜೋ ಅಲ್ಲದೆ ವಿಲಕ್ಷಣ ಬುದ್ಧಿಯ ಡಸ್ಟಿ ಡೇವಿಸ್ (ಫಿಲಿಪ್ ಸೈಮರ್ ಹಾಫ್ ಮನ್), ಚಾಲಕರಾದ ರಾಬರ್ಟ್ "ರ್ಯಾಬಿಟ್" ನ್ಯುರಿಕ್ (ಅಲನ್ ರಕ್) ಛಾಯಾಗ್ರಾಹಕರಾದ ಲಾರೆನ್ಸ್ (ಜೆರೆಮಿ ಡೇವೀಸ್) ಜೋಯಿ (ಜೋಯಿ ಸ್ಲ್ಯಾಟ್ನಿಕ್), ರ್ಯಾಬಿಟ್ ರ ಚಾಲಕ ಅಲನ್ ಸ್ಯಾಂಡರ್ಸ್(ಸೀನ್ ವೇಲೆನ್), ಟಿಮ್ "ಬೆಲ್ಟ್ ಝರ್" ಲೂಯಿಸ್ (ಟಾಡ್ ಫೀಲ್ಡ್), ಬೆಲ್ಟ್ ಝರ್ ರೊಡನೆ ಪ್ರಯಾಣ ಮಾಡುವ ಹೇಯ್ನ್ಸ್(ವೆಂಡೀ ಜೋಸ್ಪೆಹರ್) ಮತ್ತು ಜೇಸನ್ "ಪ್ರೀಚರ್" ರೋವ್ (ಸ್ಕಾಟ್ ಥಾಮ್ಸನ್) ಇದ್ದರು.
ಬಿಲ್ ಬಗ್ಗೆ ಇನ್ನೂ ಪ್ರೀತಿ ಹೊಂದಿದ್ದ ಜೋ ತಮ್ಮ ವಿವಾಹವು ಕೊನೆಗೊಳ್ಳುವುದನ್ನು ಬಯಸದೆ ಕಾಲವನ್ನು ಮುಂದೂಡಲು ಯತ್ನಿಸುತ್ತಾರೆ. ಬಿಲ್ ರ ಚಿಂತನೆಗೆ ಪೂರಕವಾದ ಸುಂತರಗಾಳಿ ವಿಶ್ಲೇಷಕ ಸಾಧನವಾದ 'ಡೊರೋತಿ'ಯು ನಿರ್ಮಿತವಾಗಿರುವುದರಿಂದ ಬಿಲ್ ತಮ್ಮೊಡನೆ ಬರಬೇಕೆಂಬುದು ತನ್ನ ಆಸೆ ಎಂದು ಜೋ ಹೇಳುತ್ತಾರೆ. ಆ ಸಾಧನವನ್ನು ಸುಂಟರಗಾಳಿಯ ಪಥದಲ್ಲಿಡುವುದರ ಮೂಲಕ ಅದನ್ನು ಒಳಗಿನಿಂದ ಅಳೆಯುವ ಹಂಚಿಕೆ ಇರುತ್ತದೆ. "ಡೊರೋತಿ" ಎಂದು ಕರೆಸಿಕೊಳ್ಳುವ ನಾಲ್ಕು ವಾತಾವರಣ ಮಾಪಕ ಯಂತ್ರಗಳನ್ನು ನಿರ್ಮಿಸಲಾಗಿತ್ತು. ಹೇಯ್ನ್ಸ್ ಸುಂಟರಗಾಳಿಯ ಚಟುವಟಿಕೆಗಳ ಬಗ್ಗೆ ಅವರಿಗೆ ಹೇಳುತ್ತಾರೆ ಮತ್ತು ಅವರೆಲ್ಲರೂ ಹೊರಹೊರಡುತ್ತಾರೆ. ಡಾ. ಜೊನಾಸ್ ಮಿಲ್ಲರ್(ಕ್ಯಾರಿ ಎಲ್ವೆಸ್) ಮುಖಂಡತ್ವದ ಬಿಲ್ ರ ಪ್ರತಿಸ್ಪರ್ಧಿ ತಂಡವು ಜೊನಾಸ್ ರ ಸಹಾಯಕರಾದ ಎಡ್ಡಿ (ಝಾಕ್ ಗ್ರೆನಿಯರ್) ರೊಡನೆ ಆಗಮಿಸುತ್ತದೆ.
ಬಿಲ್ ರ ಪ್ರಕಾರ ಜೊನಾಸ್ ಬಿರುಗಾಳಿ ಬೆಂಬತ್ತುವ ವಿಷಯದಲ್ಲಿ ತೊಡಗಿಕೊಂಡಿರುವುದು "ಹಣಕ್ಕಾಗಿಯೇ ಹೊರತು ವಿಜ್ಞಾನಕ್ಕಾಗಿ ಅಲ್ಲ". ಜೊನಾಸ್ ಒಂದು ಸ್ಥಳೀಯ ಪತ್ರಿಕೆಗೆ ಸಂದರ್ಶನ ನೀಡುತ್ತಿರುವುದನ್ನು ಬಿಲ್ ನೋಡುತ್ತಾರೆ ಹಾಗೂ ಜೊನಾಸ್ ತನ್ನ ಡೊರೋತಿ ವಾತಾವರಣ ಯಂತ್ರದ ಯೋಚನೆಗಳನ್ನು ಕದ್ದು, ತಮ್ಮದೇ ಆದ D.O.T. ಅಥವಾ ಡಿಜಿಟಲ್ ಆರ್ಫಾಗ್ರಾಫಿಕ್ ಟೆಲಿಮೀಟರ್ ಎಂಬ ಆವೃತ್ತಿಯನ್ನು ನಿರ್ಮಿಸದ್ದಾರೆ ಎಂಬುದನ್ನು ಆ ಸಂದರ್ಶನದ ಮೂಲಕ ಅರಿಯುತ್ತಾರೆ. ಬಿಲ್ ತಮ್ಮ ಆಲೋಚನೆಯನ್ನು ಜೊನಾಸ್ ಕದ್ದಿರುವರೆಂದು ಆರೋಪಿಸುತ್ತಾರೆ, ಆದರೆ ಜೊನಾಸ್ ಆ ಆಲೋಚನೆಯು "ಸಾಕಾರಗೊಳ್ಳದ ಆಲೋಚನೆ"ಯಾಗಿತ್ತು ಎನ್ನುತ್ತಾರೆ. ಜೊನಾಸ್ ರನ್ನು ಸೋಲಿಸುವ ಸಲುವಾಗಿ ಬಿಲ್ ತಂಡದೊಡನೆ ಒಂದು ದಿನದ ಮಟ್ಟಿಗೆ ಉಳಿಯಲು ನಿರ್ಧರಿಸುತ್ತಾರೆ.
ಬಿಲ್ ರ ತಂಡ ಹೊರಹೊರಡುತ್ತದೆ ಮತ್ತು ಬಿಲ್ ಮತ್ತು ಜೋ ತಮ್ಮ ಮದುವೆಯ ಜೀವನದ ಬಗ್ಗೆ ಮುಕ್ತವಾದ ಚರ್ಚೆ ನಡೆಸುತ್ತಾರೆ. ಬೆಲ್ಟ್ ಝರ್ F೧ ದರ್ಜೆಯ ಒಂದು ಸುಂಟರಗಾಳಿಯು ಹತ್ತಿರದ ಮೈದಾನದಲ್ಲಿ ಸುಳಿಯುತ್ತಿರುವುದನ್ನು ಗಮನಿಸುತ್ತಾರೆ ಮತ್ತು ತಂಡದ ಗಮನವನ್ನು ಅತ್ತ ಸೆಳೆಯುತ್ತಾರೆ. ಆ ಸುಂಟರಗಾಳಿಯ ಮುಂಭಾಗಕ್ಕೆ ತಲುಪುವ ಸುಲುವಾಗಿ ಬಿಲ್ ಮತ್ತು ಜೋ ಒಂದು ಹಳ್ಳಕ್ಕೆ ಧುಮುಕುತ್ತಾರೆ, ಆದರೆ ಸುಂಟರಗಾಳಿ ಸಮೀಪಿಸುತ್ತಿದ್ದಂತೆ ಅವರು ಹಳ್ಳದಿಂದ ಏರಿ ಬರುವುದರಲ್ಲಿ ವಿಫಲರಾಗುತ್ತಾರೆ. ಅವರು ಒಂದು ಸಣ್ಣ ಮರದ ಸೇತುವೆಗೆ ಡಿಕ್ಕಿ ಹೊಡೆದು, ಅದರ ಕೆಳಗೇ ರಕ್ಷಣೆ ಪಡೆಯುತ್ತಾರೆ. ಜೋ ಸುಂಟರಗಾಳಿಯನ್ನು ಹತ್ತಿರದಿಂದ ನೋಡಲು ಬಯಸುತ್ತಾರೆ, ಆದರೆ ಬಿಲ್ ಅವರನ್ನು ತಡೆಯುತ್ತಾರೆ; ಅದೇ ಕ್ಷಣದಲ್ಲಿ ಸುಂಟರಗಾಳಿಯು ಜೋ ರ ಟ್ರಕ್ ಅನ್ನು ನೆಲದಿಂದ ಮೇಲಕ್ಕೆ ಎತ್ತೊಯ್ಯುತ್ತದೆ. ಜೋ ರ ಟ್ರಕ್ ಬಿಲ್ ರ ಟ್ರಕ್ ಅನ್ನು ಓಡಿಸುತ್ತಿರುವ ಮೆಲಿಸಾರ ಮುಂದೆ ಬೀಳುತ್ತದೆ. ಮೆಲಿಸಾ ಅದನ್ನು ಸುತ್ತುವರಿದು ವಾಹನ ಚಲಾಯಿಸಿ ಡಿಕ್ಕಿಯಾಗುವುದನ್ನು ಗುಲಗಂಜಿಯಷ್ಟು ಅಂತರದಿಂದ ತಪ್ಪಿಸುತ್ತಾರೆ.
ಜೋ ಆಗಿರುವ ಜಖಂ ಅನ್ನು ಪರೀಕ್ಷಿಸುತ್ತಿದ್ದಂತೆಯೇ ಬಿಲ್ ಅವರಿಗೆ ಸಮಾಧಾನ ಹೇಳುತ್ತಾರೆ ಮತ್ತು ನಾಶಗೊಂಡ ಡೊರೋತಿ ೧ ಯಂತ್ರದಿಂದ ಕೆಲವು ಸೆನ್ಸರ್ ಗಳನ್ನು ತೆಗೆದುಕೊಳ್ಳುತ್ತಾರೆ. ಆ ವೇಳೆಗೆ ಜೊನಾಸ್ ತ ತಂಡ ಅಲ್ಲಿಗೆ ತಲುಪುತ್ತದೆ, ಆದರೆ ಸುಂಟರಗಾಳಿಯನ್ನು ನೋಡಲು ಬಹಳವೇ ತಡವಾಗಿ ಬಂದುದರಿಂದ ತಮ್ಮ ವಾಹನವನ್ನು ಮುಂದಕ್ಕೆ ಚಲಿಸುತ್ತಾರೆ. ತನ್ನ ಸ್ವಂತ ಟ್ರಕ್ ಇಲ್ಲದ ಜೋ ಡೊರೋತಿ ಯಂತ್ರವನ್ನು ಸಾಗಿಸಿಕೊಂಡುಹೋಗಲು ಬಿಲ್ ರ ಹೊಸ ಟ್ರಕ್ ಅನ್ನೇ ಬಳಸಲು ಮನವೊಲಿಸುತ್ತಾರೆ.
ಬಿಲ್ ರ ತಂಡ ಮತ್ತೆ ಹೊರಡುತ್ತದೆ; ಜೋ, ಬಿಲ್ ಮತ್ತು ಮೆಲಿಸಾ ಬಿಲ್ ರ ಟ್ರಕ್ ನಲ್ಲೇ ಪ್ರಯಾಣ ಮುಂದುವರಿಸುತ್ತಾರೆ. ಮತ್ತೊಂದು ಸುಂಟರಗಾಳಿ, ಈ ಬಾರಿ ಮೊದಲಿನದಕ್ಕಿಂತಲೂ ಕೊಂಚ ದೊಡ್ಡದಾದ F೨, ಧರೆಗಿಳಿದಿರುತ್ತದೆ; ಬಿಲ್ ಮತ್ತು ಜೊನಾಸ್ ಇಬ್ಬರ ತಂಡಗಳೂ ಅದನ್ನು ಮಧ್ಯದಲ್ಲೇ ಸಂಧಿಸಲು ಸಾಗುತ್ತಿರುತ್ತಾರೆ. ಸುಂಟರಗಾಳಿ ತನ್ನ ಪಥವನ್ನು ಬದಲಾಯಿಸುತ್ತದೆ ಎಂದು ಬಿಲ್ ಭಾವಿಸುತ್ತಾರೆ ಹಾಗೂ ಅವರ ತಂಡವು ಒಂದು ಹಿಂಬದಿಯ ರಸ್ತೆಯತ್ತ ಸಾಗುತ್ತದೆ. ಬಿಲ್ ಅನತಿಕಾಲದಲ್ಲಿ ಒಂದು ಸೇತುವೆಯನ್ನು ತಲುಪುತ್ತಾರೆ ಹಾಗೂ ಅವರೆಲ್ಲರೂ ಒಂದು ನೀರಿನ ಬುಗ್ಗೆಯಲ್ಲಿ ಸಿಲುಕಿಕೊಳ್ಳುತ್ತಾರೆ ಮತ್ತು ಆ ಬುಗ್ಗೆಯು ಅವರನ್ನು ಗಿರ್ರನೆ ತಿರುಗಿಸುತ್ತದೆ. ಅವರ ತಂಡವು ಈ ಘಟನೆ ಜರುಗಿದ ಮರುಕ್ಷಣ ಬರುತ್ತದೆ ಹಾಗೂ ಜೋ ತಂಡದೊಂದಿಗೆ ಆ ಆನಂದವನ್ನು ಹಂಚಿಕೊಳ್ಳುತ್ತಿರುವಂತೆಯೇ ಮೆಲಿಸಾ ಅಳತೊಡಗಿ ಬಿಲ್ ರ ಹಿಂದಿನ ಜೀವನಶೈಲಿಯ ಬಗ್ಗೆ ಪ್ರಶ್ನೆಗಳನ್ನೆಸೆಯುತ್ತಾರೆ.
ತಂಡವು ಟಿವಿ ವೀಕ್ಷಿಸುತ್ತಿರುವಾಗ, ಟಿವಿಯಲ್ಲಿ ಒಂದು F೩ ಸುಂಟರಗಾಳಿಯು ಕ್ರಿಯಾಶೀಲವಾಗಿದೆ ಎಂಬ ಸುದ್ದಿ ಕೇಳಿದ ತಂಡ ಮತ್ತೆ ಅದನ್ನು ಕಾಣಲು ಹೊರಡುತ್ತದೆ. ಬಿಲ್ ಮತ್ತು ಜೋ ಬಿಲ್ ರ ಟ್ರಕ್ ನಲ್ಲಿ ಒಟ್ಟಿಗೆ ಹೊರಡುತ್ತಾರೆ ಮತ್ತು ಮೆಲಿಸಾ ಡಸ್ಟಿಯೊಡನೆ ಡಸ್ಟಿಯ ಪರಿವರ್ತಿತ ಶಾಲಾ ಬಸ್ ನಲ್ಲಿ ಹೊರಡುತ್ತಾರೆ. ಜೊನಾಸ್ ರ ತಂಡವನ್ನು ಹಿಂದಿಕ್ಕುವ ಯತ್ನದಲ್ಲಿ ಅವರಿಗೇ ಡಿಕ್ಕಿ ಹೊಡೆಯುವುದರಿಂದ ಸ್ವಲ್ಪದಲ್ಲೇ ಪಾರಾಗುತ್ತಾರೆ. ತಮ್ಮ ಕಂಪ್ಯೂಟರ್ ನ ಪ್ರಕಾರ ಸುಂಟರಗಾಳಿಯು ಅದೇ ದಾರಿಯಲ್ಲಿ ತಮ್ಮತ್ತಲೇ ಸಾಗುತ್ತಿರುವುದರಿಂದ, ಬಿಲ್ ರ ತಂಡವು ಅದು ಎಲ್ಲಿರಬುದೆಂದು ಊಹಿಸಲು ಯತ್ನಿಸುತ್ತದೆ. ಸುಂಟರಗಾಳಿಯು ಬೆಟ್ಟದ ಮೇಲೆ ಇದೆಯೆಂದು ಬಿಲ್ ಮತ್ತು ಜೋ ಅರಿತುಕೊಳ್ಳುತ್ತಾರೆ ಹಾಗೂ ಅದನ್ನು ಸಮೀಪಿಸುವ ಸಲುವಾಗಿ ಅವರು ಆಲಿಕಲ್ಲಿನ ಮಳೆಗಳಯನ್ನೂಹಾದು ಸಾಗುತ್ತಾರೆ. ಸುಂಟರಗಾಳಿಯನ್ನು ಕಾಣುತ್ತಿದ್ದಂತೆಯೇ ಬಿಲ್ ಮತ್ತು ಜೋ ಡೊರೋತಿ ೨ ಅನ್ನು ಸ್ಥಾಪಿಸಲು ಯತ್ನಿಸುತ್ತಾರೆ, ಆದರೆ ವಿಳಂಬವಾಗಿಬಿಡುತ್ತದೆ. ವಿದ್ಯುತ್ ಕಂಬವೊಂದು ಟ್ರಕ್ ನ ಮೇಲೆ ಬೀಳುತ್ತದೆ ಮತ್ತು ಡೊರೋತಿ ೨ ಹಾಳಾಗುತ್ತದೆ. ಸುಂಟರಗಾಳಿಯು ಮತ್ತೆ ಮೋಡಗಳತ್ತ ಸಾಗುತ್ತದೆ. ಜೋ ಚೆಲ್ಲಾಪಿಲ್ಲಿಯಾದ ಸೆನ್ಸರ್ ಗಳನ್ನು ಹೆಕ್ಕಿ ಜೋಡಿಸಿಕೊಳ್ಳಲು ಯತ್ನಿಸುತ್ತಾರೆ, ಆದರೆ ಸುಂಟರಗಾಳಿಯು ಕೇವಲ ಕಡಿಮೆಯಾಗಿದೆಯಷ್ಟೆ, ಮತ್ತೆ ಆ ಸ್ಥಳವನ್ನು ಅಪ್ಪಳಿಸಲು ಸಜ್ಜಾಗುತ್ತಿದೆ ಎಂಬುದನ್ನು ಅರಿತ ಬಿಲ್, ಜೋ ರನ್ನು ಟ್ರಕ್ ನೊಳಕ್ಕೆ ಎಳೆದುಕೊಳ್ಳುತ್ತಾರೆ; ಆ ಸಮಯಕ್ಕೆ ಸರಿಯಾಗಿ ಸುಂಟರಗಾಳಿ ಮತ್ತೆ ನೆಲವನ್ನು ಅಪ್ಪಳಿಸುತ್ತದೆ.
ಅವರು ಒಂದು ಸುರಕ್ಷಿತವೆನಿಸುವಷ್ಟು ದೂರಕ್ಕೆ ಚಲಿಸುತ್ತಾರೆ; ಅಲ್ಲಿ ಜೋ ಟ್ರಕ್ ನಿಂದ ಕೆಳಹಾರಿ ಮತ್ತೆ ಚೆಲ್ಲಾಪಿಲ್ಲಿಯಾದ ಸೆನ್ಸರ್ ಗಳನ್ನು ಸಂಗ್ರಹಿಸತೊಡಗುತ್ತಾರೆ. ಬಿಲ್ ತನ್ನನ್ನು ಆ ಯತ್ನದಿಂದ ತಡೆಯಲು ಯತ್ನಿಸಿದುದಕ್ಕಾಗಿ ಜೋ ಕೋಪಗೊಳ್ಳುತ್ತಾರೆ, ಆದರೆ ಬಿಲ್ ಜೋ ರ ಕುಟುಂಬಕ್ಕೆ ಆದ ದುರಂತವು ಮತ್ತೆ ಯಾರಿಗೂ ಆಗದಿರಲೆಂಬ ಯತ್ನದಲ್ಲಿ ಜಯಗಳಿಸಲು ಜೋ ಮನೋವಿಕಲ್ಪಿತರಾಗಿದ್ದಾರೆ ಎನ್ನುತ್ತಾರೆ. ಅಲ್ಲದೆ ಜೋ ಬಗ್ಗೆ ತಮ್ಮಲ್ಲಿ ಇನ್ನೂ ಭಾವನೆಗಳು ಉಳಿದಿವೆ ಎಂದು ಹೇಳುತ್ತಾರೆ. ಮೆಲಿಸಾ ಮತ್ತು ಜೋ ರ ಇಡೀ ತಂಡವು ಈ ಮಾತುಕತೆಯನ್ನು CB ರೇಡಿಯೋ ಮೂಲಕ ಕೇಳಿಸಿಕೊಳ್ಳುತ್ತದೆ.
ಬಿಲ್ ರ ತಂಡವು ಒಂದು ಡ್ರೈವ್-ಇನ್ ರಂಗಮಂದಿರವನ್ನು ತಲುಪುತ್ತದೆ, ಅಲ್ಲಿ ಜೋ ವಿಚ್ಛೇದನದ ಪತ್ರಗಳಿಗೆ ಸಹಿ ಹಾಕುತ್ತಾರೆ; ಇದೇ ಸಮಯದಲ್ಲಿ ಮೆಲಿಸಾ ರಸ್ತೆಯ ಆ ಬದಿಯಲ್ಲಿನ ಮೋಟೆಲ್ ನಲ್ಲಿ ಕುಳಿತು ಹತ್ತಿರದಲ್ಲಿನ ಇನ್ನಷ್ಟು ಸುಂಟರಗಾಳಿಗಳ ಬಗ್ಗೆ ವಾತಾವರಣ ವರದಿಯನ್ನು ವೀಕ್ಷಿಸುತ್ತಿದ್ದಾರೆ. ಡಸ್ಟಿ ರೆಡಾರ್ ಅನ್ನು ಗಮನಿಸುತ್ತಿದ್ದಾರೆ. ಡಸ್ಟಿ F೪ ಸುಂಟರಗಾಳಿಯು ತಮ್ಮತ್ತಲೇ ನೇರವಾಗಿ ಬರುತ್ತಿದೆ ಎಂದು ಬಿಲ್ ಗೆ ಎಚ್ಚರಿಕೆ ನೀಡುವಷ್ಟರಲ್ಲಿ ಮೆಲಿಸಾರ ಟಿವಿ ಮತ್ತು ಸೋಡಿ ನಿಲ್ದಾಣದಲ್ಲಿನ ಟಿವಿ ಎರಡೂ ತರಂಗಸ್ವೀಕೃತಿವಿಹೀನವಾಗುತ್ತವೆ. ಪ್ರತಿಯೊಬ್ಬರೂ ಒಂದು ಕಾರ್ ಮೆಕಾನಿಕ್ ನ ಗ್ಯಾರೇಜ್ ನ ಹಳ್ಳದಲ್ಲಿ ರಕ್ಷಣೆ ಪಡೆಯುತ್ತಾರೆ; ಜೋ ತನ್ನ ತಂದೆ ಸುಂಟರಗಾಳಿಗೆ ಸಿಲುಕಿ ತೀರಿಕೊಂಡಾಗ ಹೇಗೆ ಮಗುವಾಗಿ ಸುಂಟರಗಾಳಿಯನ್ನು ಕಂಡಿದ್ದರೋ, ಅದೇ ರೀತಿ ಮಂತ್ರಮುಗ್ಧಳಾಗಿ ಆ ಸುಂಟರಗಾಳಿ ಬರುವುದನ್ನು ವೀಕ್ಷಿಸುತ್ತಾರೆ; ಬಿಲ್ ರ ಕೂಗು ಅವರನ್ನು ಈ ಲೋಕದಿಂದ ಹೊರತರುತ್ತದೆ ಹಾಗೂ ಜೋ ರಂಗಮಂದಿರದ ಸಿಬ್ಬಂದಿಯನ್ನೂ ಅವರೂ ರಕ್ಷಣೆ ಪಡೆಯಲು ಕರೆತರುತ್ತಾರೆ. ಸುಂಟರಗಾಳಿ ರಂಗಮಂದಿರವನ್ನು ಸರ್ವನಾಶ ಮಾಡುತ್ತದೆ, ತಂಡದ ಹಲವಾರು ವಾಹನಗಳನ್ನು ಧ್ವಂಸ ಮಾಡುತ್ತದೆ ಮತ್ತು ಹಾರುವ ಒಂದು ಹಬ್ ಕ್ಯಾಪ್ (ಚಕ್ರದ ಹಬ್ ನ ಕವಚ) ತಲೆಗೆ ತಗುಲಿದುದರ ಪರಿಣಾಮವಾಗಿ ಪ್ರೀಚರ್ ಗಾಯಗೊಳ್ಳುತ್ತಾರೆ.